Kerajaan belum cadang hapus monopoli Bernas – Mat Sabu

KUALA LUMPUR: Kerajaan belum bercadang untuk menghapuskan monopoli Padiberas Nasional Berhad (Bernas) sebagai pengimport beras di negara ini.

Menteri Pertanian dan Keterjaminan Makanan, Datuk Seri Mohamad Sabu berkata, kementerian yakin dasar pengimport utama beras yang sedang dilaksanakan ketika ini adalah kaedah terbaik dalam menangani cabaran semasa dan mendatang.

Beliau berkata, dasar berkenaan adalah mekanisme utama yang memberikan keupayaan kepada negara untuk menghadapi cabaran ketidakstabilan harga beras antarabangsa.

“Ini kerana dasar pengimport utama adalah mekanisme ‘gate keeping’ yang berfungsi sebagai benteng bagi melindungi industri padi dan beras tempatan daripada terdedah kepada ketidaktentuan kedudukan pasaran antarabangsa.

“Berdasarkan perkara ini, sebarang keputusan mengenai perubahan dasar ini wajib mengambil kira kebajikan dan pendapatan pesawah, kestabilan dan jaminan bekalan makanan negara serta dasar semasa kementerian,” katanya melalui jawapan bertulis di Dewan Rakyat, semalam.

Beliau menjawab soalan Oscar Ling Chai Yew (PH-Sibu) mengenai bila kementerian akan menghapuskan monopoli Bernas dan membenarkan lebih banyak pengimport beras di negara ini.

Menjawab soalan sama ada kenaikan harga Beras Putih Import (BPI) juga ada kaitan dengan monopoli Bernas, Mohamad menjelaskan, ia tidak berkaitan.

Sebaliknya beliau berkata, kenaikan BPI adalah disebabkan harga pasaran antarabangsa bagi beras itu meningkat sebanyak 60 peratus pada akhir Ogos 2022.

Sehingga kini, sebanyak 19 negara membataskan eksport ke luar negara untuk memberi keutamaan kepada rakyat sendiri.

Sebagai contohnya, katanya, India mengenakan sekatan eksport beras mulai Julai lalu, seterusnya memberi kesan kepada kenaikan harga beras putih global.

“Keadaan ini diburukkan lagi dengan kemerosotan kadar tukaran asing Ringgit Malaysia (RM), berbanding dolar Amerika Syarikat (AS).

“Kenaikan harga beras ini bukan saja berlaku di negara ini tetapi turut dirasai secara global,” katanya. – Berita Harian

Author

Media Variasi

View all posts

View all posts


SAR remaja dikhuatiri lemas di Teluk Senangin berdepan cabaran ombak besar, hujan

LUMUT: Operasi mencari dan menyelamat (SAR) remaja lelaki Muhammad Fahmi Hafizi Mohd Fadzli,19, yang hilang ketika mandi laut di Teluk Senangin di sini berdepan cabaran susulan ombak besar dan hujan berterusan hari ini.

Penolong Pengarah Bahagian Operasi Jabatan Bomba dan Penyelamat (JBPM) Perak, Sabarodzi Nor Ahmad berkata, operasi pencarian dipecahkan kepada beberapa sektor yang merangkumi sehingga 7.4 kilometer (km).

“Operasi hari ini sedikit mencabar kerana ombak agak besar dan hujan masih berterusan di kawasan operasi.

“Kawasan pencarian dipecahkan kepada bomba dengan 1 hingga 2 nautika bermula dari Tanjung Hantu hingga dalam kawasan pantai.

“Angkatan Pertahanan Awam (APM) merangkumi bawah 1 nautika bermula dari Tanjung Hantu hingga dalam kawasan pantai.

“Maritim dengan 2 batu nautika ke atas dan Polis Marin dengan 3 batu nautika ke atas sebelah kiri bermula dari kawasan benteng,” katanya dalam kenyataan pada Isnin.

Tambahnya, kekuatan pasukan SAR hari ini ialah 34 orang iaitu JBPM (14), Polis Diraja Malaysia (6), APM (7) dan Maritim (7).

Kekuatan aset bot pula membabitkan JBPM (2), APM (1), Maritim (1) dan Polis Marin (1).

Operasi yang masih diteruskan itu diketuai oleh Ketua Balai, Balai Bomba dan Penyelamat Pantai Remis, Mohd Akmal Hussin.

Terdahulu media melaporkan, remaja lelaki yang dikhuatiri lemas di Pantai Teluk Senangin pagi semalam dikatakan ditarik ombak ketika mandi laut bersama-sama enam orang sepupunya.

Mangsa dikenali sebagai Muhammad Fahmi Hafizi Mohd Fadzli, 19, dilaporkan hilang ketika melakukan aktiviti riadah di kawasan tersebut. – Astro Awani

Author

Media Variasi

View all posts

View all posts


Pewaris bayar cukai: Kerajaan belum cadang pinda Akta – Ahmad Maslan

PONTIAN: Kerajaan belum bercadang untuk meminda Akta Cukai Pendapatan berhubung pentadbir atau pewaris harta kepada pembayar cukai pendapatan yang sudah meninggal dunia untuk membayar cukai si mati.

Bagaimanapun, Timbalan Menteri Kewangan, Datuk Seri Ahmad Maslan berkata, sekiranya pindaan itu tidak dilaksanakan dikhuatiri rakyat akan kurang motivasi dan rasa tanggungjawab untuk membayar cukai Lembaga Hasil Dalam Negeri (LHDN).

“Kita sudah bermesyuarat. Setakat ini kita mengekalkan. Belum ada pindaan apa-apa. (Namun) Kita berpandangan jika tidak dibuat begitu ada pihak tidak bertanggungjawab dan tidak bermotivasi untuk membayar cukai. Dia menunggu dirinya mati kerana apabila mati segala hutang tidak perlu dibayar dan selesailah segala hutang piutang dengan LHDN.

“Perkara itu sudah ada dalam akta dan LHDN memaklumkan jumlah yang dikenakan adalah jumlah pendapatan sehingga kematiannya yang perlu dicukaikan. Waris jika mempunyai keupayaan eloklah membayar cukai,” katanya kepada pemberita selepas Majlis Perjumpaan Raya Penulisan Puisi Johor di sini hari ini.

Pada 11 Mei lepas, Ketua Pegawai Eksekutif LHDN, Datuk Dr Mohd Nizom Sairi dilaporkan berkata, waris bertanggungjawab sepenuhnya terhadap sebarang komitmen si mati termasuk pengurusan cukai pendapatan.

Seksyen 74 Akta Cukai Pendapatan 1967 (ACP 1967) menetapkan sebarang tunggakan cukai pendapatan tidak boleh dihapuskan secara automatik walaupun individu terbabit disahkan meninggal dunia.

Rabu lepas, Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar dilapor berkata, Jawatankuasa Muzakarah Majlis Kebangsaan Bagi Hal Ehwal Agama Islam (MKI) akan bermesyuarat bagi mencari kesepakatan mengenai pembayaran cukai tertunggak individu yang meninggal dunia.

Ini susulan perbezaan pandangan antara dua mufti iaitu Mufti Pulau Pinang, Datuk Seri Dr Wan Salim Wan Mohd Noor dan Mufti Pahang, Datuk Seri Dr Abdul Rahman Osman berhubung perkara itu. – BERNAMA


Neymar paling mahal di Liga Pro Saudi

NEYMAR Jr diumum sebagai pemain termahal Liga Pro Saudi, selepas Paris Saint-Germain (PSG) bersetuju untuk melepaskan penyerang Brazil itu ke Al-Hilal dengan yuran perpindahan bernilai £77 juta (RM389.4 juta).

Pemain berusia 31 tahun itu difahamkan turut menerima kira-kira £275 juta (RM1.4 bilion) sepanjang kontrak dua tahunnya di kelab itu.

“Saya di sini di Arab Saudi. Saya Al-Hilali,” katanya seperti dilapor The Telegraph.

Wakil Neymar dilaporkan tertarik dengan tawaran besar dikemukakan oleh Al-Hilal.

Neymar diumumkan sebagai pemain baharu kelab itu, selepas dia lulus ujian perubatannya pada Isnin.

Perpindahan Neymar menandakan tamatnya Galacticos di PSG, selepas Lionel Messi berhijrah ke Inter Miami pada awal jendela perpindahan tempoh hari.

Jumlah yuran diterima dan perpindahan Neymar yang menerima gaji £21 juta (RM106 juta) setahun akan meredakan kebimbangan kewangan untuk kelab berkenaan.

Presiden PSG, Nasser Al-Khelaifi memberi lampu hijau kepada pengurus kelab itu, Luis Enrique untuk melaksanakan rombakan besar-besaran yang menyaksikan banyak pembelian pemain muda akan dilakukan.

Neymar memiliki kontrak bersama PSG sehingga 2027, namun kini menjadi antara pemain terkemuka Liga Pro Saudi di samping Cristiano Ronaldo dan Karim Benzema.

Dia menyertai PSG pada tahun 2017 dari Barcelona dengan rekod perpindahan dunia ketika itu bernilai £222 juta (RM1.12 bilion).

Al-Hilal turut disertai oleh nama-nama besar seperti Ruben Neves dari Wolves dan Kalidou Koulibaly dari Chelsea.

Sabtu lalu, Al-Hilal tewas 1-2 di tangan Al-Nassr, kelab yang disertai Ronaldo dalam perlawanan akhir Piala Juara Kelab Arab.

Neymar, yang akan memakai jersi nombor 10 di Al-Hilal, menandatangani kontraknya di Hotel Four Seasons George V di Paris dan turut disaksikan oleh Presidennya, Fahad Saad Nafel.

“Saya telah memperoleh banyak pencapaian di Eropah dan menikmati momen istimewa, namun saya sentiasa mahu menjadi pemain global dan menguji diri saya dengan cabaran dan peluang baharu di tempat baharu.

“Saya mahu mencipta sejarah sukan baharu dan Liga Pro Saudi memiliki tenaga luar biasa serta pemain berkualiti pada masa ini. Saya mendapat tahu saya antara pemain Brazil yang pernah bermain di Arab Saudi dan saya percaya ia adalah tempat yang baik untuk saya,” katanya dalam kenyataan media sebelum ini.

Fahad menyifatkan Neymar merupakan ikon global yang membawa keterujaan kepada semua peminat di mana sahaja dia bermain.

“Tumpuan sentiasa tertumpu kepada Neymar dan dia sentiasa memberikan yang terbaik. Kami gembira dia menyertai Al-Hilal, iaitu kelab paling berjaya di seluruh Asia,” katanya.

Author

Fazleen Safina Abd Jamil

View all posts

View all posts


Peniaga Pasar Seri Kembangan harap Syed Ibrahim mampu bantu mereka

SERI KEMBANGAN: Peniaga-peniaga Pasar Seri Kembangan berharap calon BN Parlimen Puchong, Datuk Seri Syed Ibrahim Kader mampu membantu mereka dalam menghadapi masalah naik taraf pasar itu yang akan menyukarkan urusan mereka.

Ketua Publisiti Gabungan Pertubuhan-Pertubuhan Serdang, Tan Kok Chin berkata kepada MEDIA VARIASI, masalah yang dihadapi peniaga di pasar pagi itu berpunca daripada projek naik taraf kerajaan PH.

Menurut beliau, projek naik taraf pasar pagi di bawah kerajaan PH itu akan memindahkan kedudukan pasar itu yang hanya akan menyusahkan lagi para peniaga.

“Kebanyakan peniaga di sana ada pendapat dan cadangan yang lain, sebab memindahkan pasar itu bukan senang, jangka waktu projek pun saya rasa dalam dua tahun.

“Tempat baharu yang dipindahkan itu tak sesuai, kalau kita tengok, gerai tak sesuai, saya rasa itu akan menyebabkan masalah pengangkutan.

“Saya cadangkan, malah peniaga pasar mencadangkan, kalau tidak, mungkin kita boleh buat satu gotong-royong besar, kita ada satu rancangan, pelan untuk jangka masa yang pendek mungkin dua minggu,” katanya pada Isnin.

Jelasnya, projek menaik taraf pasar pagi itu biarlah secara sederhana seperti bergotong-royong membersihkan pasar demi mengambil kira keadaan nasib hidup para peniaga.

“Saya rasa itu yang penting sebab sekarang bukan senang bagi peniaga gerai, kehidupan pun susah, mereka nak berniaga pun tak senang sangat.

“Jadi kalau kita buat satu perubahan dalam jangka masa yang begini pun kurang sesuai. Jadi kita cadangkan, kalau boleh janganlah buat pembinaan yang mencanak sangat, mungkin buat perubahan sedikit,” katanya yang menyuarakan pendapat para peniaga dan mahu membantu mereka.

Tan ketika ditemui sedang membuat ceramah dan ‘walkabout’ bersama-sama dengan Syed Ibrahim di Pasar Malam Seri Kembangan pada malam itu.

Terdahulu, beliau mengumumkan 30 pertubuhan bukan kerajaan (NGO) di bawah gabungan pertubuhannya memberikan sokongan kepada calon BN untuk Pilihan Raya Umum ke-15 (PRU15).

“Kita memang berharap sangat dengan calon ini, sebab ini sudah tiga penggal di bawah kerajaan negeri PH, kita nampak tak ada banyak perubahan, sebab perubahan besar yang terakhir adalah pada 2008 iaitu di bawah kerajaan BN.

“Tiga penggal ini tak banyak perubahan, yang kita cuma nampak pembangunan komersial yang sebegini banyak.

“Kita harap sangat kalau calon BN ini berjaya, boleh fokus selesaikan masalah rakyat warga di Seri Kembangan ini,” ujar Tan lagi dengan penuh harapan.

Author

Faridah Amiratul

View all posts

View all posts


Tolak keangkuhan, jangan tinggal perjuangan parti – Annuar

KUALA LUMPUR: Ketua UMNO Bahagian Ketereh, Tan Sri Annuar Musa mengingatkan mereka yang tidak tersenarai sebagai calon pada Pilihan Raya Umum ke-15 (PRU15) agar meneruskan semangat muafakat dan perpaduan seterusnya menolak keangkuhan.

Menerusi warkah terbuka buat sahabat yang terluka atau kecewa disiar di Facebooknya, Annuar juga mengajak mereka tidak terpilih sebagai calon supaya tidak meninggalkan perjuangan parti.

Menteri Komunikasi dan Multimedia itu turut menitipkan pesanan supaya tiada pihak yang menjadikan parti sebagai perisai badan untuk melindungi kecurangan serta mensia-siakan amanah rakyat.

“Jangan tinggalkan perjuangan walau kita diaibkan dan jangan membakar jambatan kerana perjalanan masih panjang di hadapan.

“Kembalilah memimpin anak dan adik kita yang bertatih, pulihkan jentera yang berduka, jika tidak berupaya memenangkan, setidaknya jangan mengalahkan, parti perlu didahulukan.

“Marah jangan dibalas marah, hutang darah tak perlu dibayar darah, perjuangan kita lebih besar dari itu, baluti luka hati dengan iman dan kesabaran seorang pejuang,” kata Annuar.

Pada Selasa, Pengerusi Barisan Nasional (BN), Datuk Seri Dr Ahmad Zahid Hamidi mengumumkan Ketua Puteri UMNO Kelantan, Marzuani Ardila Ariffin menjadi calon Parlimen Ketereh pada PRU15.

Pada PRU14, Annuar memenangi Parlimen Ketereh dengan majoriti 4,626 undi, menewaskan pencabarnya daripada PAS dan PKR.

Suruhanjaya Pilihan Raya (SPR) menetapkan hari pengundian bagi PRU15 pada 19 November, penamaan calon 5 November dan pengundian awal pada 15 November. – BERNAMA


Dua lelaki baiki lampu jalan maut terkena renjatan elektrik

KOTA KINABALU: Dua lelaki dipercayai kontraktor maut akibat terkena renjatan elektrik ketika sedang membaiki lampu jalan dalam kejadian di Apartment Bukit Melinsung, Papar pagi ini.

Jurucakap Pusat Gerakan Operasi (PGO) Jabatan Bomba dan Penyelamat Malaysia (JBPM) Sabah ketika dihubungi berkata, pihaknya menerima laporan mengenai kejadian itu pukul 8.25 pagi sebelum anggota dari Balai Bomba dan Penyelamat Papar ke tempat kejadian.

“Didapati tiga mangsa terlibat dalam kejadian itu, seorang mangsa terselamat dan dua orang lagi disahkan meninggal dunia oleh pihak Kementerian Kesihatan.

“Pasukan bomba bertindak mengeluarkan mangsa selepas bekalan elektrik diputuskan oleh pihak SESB (Sabah Electricity Sdn Bhd). Operasi ditamatkan pada 9.51 pagi,” katanya.

Menurut jurucakap itu, mangsa yang meninggal dunia dikenal pasti sebagai Abdul Rauf Manda, 61, dan Asnan Ab Wahid, 54, manakala mangsa yang selamat ialah Albrayan Binga, 27. – BERNAMA


Polis tahan pengasas bersama syarikat penerbangan

PETALING JAYA: Polis menahan tiga individu termasuk seorang pengasas bersama dan pemegang saham sebuah syarikat penerbangan bergelar Datuk.

Turut ditahan isteri dan anak lelakinya di kediaman mereka di Shah Alam, Selangor, semalam.

Pengarah Jabatan Siasatan Jenayah Komersial Bukit Aman, Datuk Seri Ramli Mohamed Yoosuf berkata, mereka ditahan bagi membantu siasatan bawah Akta Pencegahan Pengubahan Wang Haram, Pencegahan Pembiayaan Keganasan dan Hasil Daripada Aktiviti Haram 2001.

“Datuk berusia 57 tahun itu ditahan bersama isterinya berusia 55 tahun , dan anaknya 26 tahun di rumah mereka di Shah Alam pada 5.30 petang, semalam.

“Kita akan membuat permohonan reman esok di Lokap Berpusat Jinjang,” katanya ketika dihubungi Utusan Malaysia hari ini. – Utusan

Author

Media Variasi

View all posts

View all posts


Isu belia dalam TVET, kesesakan hospital kerajaan dibangkit di Dewan Rakyat hari ini

KUALA LUMPUR: Isu keterlibatan belia dalam program Pendidikan Latihan Teknikal dan Vokasional (TVET), reformasi sistem dan institusi negara serta kesesakan hospital kerajaan antara dibangkitkan pada persidangan Dewan Rakyat, hari ini.

Berdasarkan Aturan Urusan Mesyuarat, perkara berkenaan akan dijawab Perdana Menteri, Datuk Seri Anwar Ibrahim pada sesi Waktu Pertanyaan-Pertanyaan Menteri (MQT) sejurus mesyuarat Dewan Rakyat bermula 10 pagi.

Pada sesi berkenaan, Young Syefura Othman (PH-Bentong) bertanyakan Perdana Menteri mengenai usaha kerajaan dalam meningkatkan keberkesanan TVET, sementara Datuk Seri Saifuddin Abdullah (PN-Indera Mahkota) mahu tahu sama ada kerajaan bercadang melakukan proses perundingan yang inklusif bagi melaksanakan agenda reformasi sistem dan institusi negara.

Oscar Ling Chai Yew (PH-Sibu) pula bertanyakan mengenai langkah kerajaan dalam meningkatkan mutu perkhidmatan kesihatan negara ekoran kesesakan yang berlaku di hospital kerajaan ketika ini.

Turut menjadi tumpuan adalah persoalan sama ada Cukai Barang dan Perkhidmatan (GST) akan diperkenalkan semula atau tidak.

Soalan itu dibangkitkan Datuk Seri Richard Riot Jaem (GPS-Serian) kepada Menteri Kewangan pada sesi soal jawab.

Selesai sesi soal jawab, Dewan Rakyat akan menyambung semula sesi perbahasan Rang Undang-Undang Perbekalan 2023 di peringkat dasar bagi hari kedua.-BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Pan Gon terkejut dengan kemenangan besar menentang Kemboja

KUALA LUMPUR: Ketua jurulatih kebangsaan, Kim Pan Gon tidak menyangka skuad Harimau Malaya berjaya menjaringkan empat gol sehingga memperoleh kemenangan apabila membenam Kemboja 4-0 pada perlawanan antarabangsa Tier 1 di Stadium Nasional di Bukit Jalil, malam tadi.

Pan Gon berkata, ini kerana pasukannya dibarisi ramai pemain baharu dan mereka baru saja bergabung sejak kem latihan pusat bermula 29 November lepas.

“Sebenarnya dari hari ke hari saya dapat melihat satu peningkatan, saya gembira dan sangat bangga dengan mereka (pemain), mereka profesional, cepat menyesuaikan diri, seperti sudah lama beraksi bersama-sama,” katanya pada sidang media selepas perlawanan itu di sini.

Pan Gon turut mengucapkan tahniah kepada tujuh pemain yang membuat kemunculan pertama dalam pertembungan dengan skuad Angkor Warriors itu.

Mereka ialah penjaga gol Kalamullah Al-Hafiz Mat Rowi, Nur Shamie Iszuan Amin, Muhammad Aliff Izwan Yuslan, dua pemain kacukan David Rowley dan Stuart Wilkin serta dua pemain naturalisasi Lee Tuck dan Sergio Aguero.

Dalam pada itu, Pan Gon berkata beliau menuntut banyak komitmen daripada para pemain bagi memastikan pasukan bersedia sepenuhnya untuk beraksi pada Piala Persekutuan Bola Sepak ASEAN (AFF) 2022 dari 20 Disember hingga 16 Januari tahun depan.

“Saya beri tekanan kepada mereka kerana pada peringkat ini kita perlu meningkatkan tahap fizikal, untuk dapatkan kecergasan perlawanan (kerana) beberapa pemain sangat letih pada masa ini tetapi kita masih perlu mencapai tahap yang baik untuk beraksi dalam Piala AFF,” kata jurulatih berusia 53 tahun itu.

Pada perlawanan malam tadi, kapten Mohamad Faisal Halim menjaringkan dua gol manakala Tuck dan Wilkin masing-masing meledak satu gol pada penampilan sulung mereka.

Sementara itu, ketua jurulatih Kemboja Ryu Hirose menganggap pasukannya sudahpun tewas selepas ketinggalan 0-3 pada separuh masa pertama kerana anak buahnya memberikan lebih banyak ruang kepada Malaysia menguasai bola.

Jurulatih dari Jepun itu berkata, pihak lawan mempunyai potensi yang bagus walaupun dibarisi muka baharu dan pemain muda, membuatkan beliau berpendapat Malaysia mempunyai masa depan yang cerah.

Pasukan negara seterusnya akan melengkapkan aksi antarabangsa Tier 1 bertemu Maldives di Stadium Bolasepak Kuala Lumpur, Cheras Rabu depan sebelum memulakan kempen Piala AFF 2022 dengan menentang Myanmar di Yangon dalam aksi pembukaan Kumpulan B pada 21 Dis.

Malaysia kemudian akan menempuh saingan kumpulan berdepan Laos di sini pada 24 Dis, Vietnam di Hanoi (27 Dis) dan melayani kunjungan Singapura di sini pada aksi terakhir kumpulan pada 3 Jan tahun depan. – BERNAMA


JAIS akui tidak luluskan pendaftaran Madrasah Darussolihin

SHAH ALAM: Jabatan Agama Islam Selangor (JAIS) mengesahkan tidak meluluskan atau akan menerima pendaftaran Madrasah Darussolihin di Jalan Kebun, Shah Alam yang menjalankan pusat pemulihan yang tidak diwartakan.

Pengarah JAIS, Datuk Mohd Shahzihan Ahmad, keputusan itu berikutan premis berkenaan bukan berfungsi sebagai sekolah yang perlu mematuhi silibus dan kurikulum pendidikan Islam di Selangor.

Sebaliknya, katanya ia berfungsi dan beroperasi sebagai pusat pemulihan yang seharusnya diambil perhatian oleh pihak Jabatan Kebajikan Masyarakat (JKM).

“Ini Madrasah Darussolihin pusat perlindungan bukan sekolah. Tak berdaftar… nak daftar pun kita tak boleh terima tak ikut modul JAIS.

“Madrasah ni tempat belajar, mesti ikut kurikulum, tapi madrasah tak buat ikut kurikulum kita, itu sebab kita tak boleh terima, pada masa yang sama tidak ada undang-undang yang boleh menghalang menggunakan nama madrasah.

“Jadi, walaupun tidak berdaftar dengan JKM, JKM kena ambil tindakan, macam mana boleh benarkan orang (pihak tertentu) ambil peranan dia untuk jaga rumah perlindungan?,” katanya kepada MEDIA VARIASI.

Beliau juga menambah, pihak JAIS tidak mempunyai sebarang bidang kuasa untuk menghalang penggunaan nama madrasah kerana tidak ada peruntukan undang-undang daripada menghalang ia diguna pakai.

“Siapa boleh halang guna nama madrasah?. Madrasah tak ada dalam undang-undang orang tak boleh pakai.

“Kecuali disebut dalam undang-undang, penggunaan madrasah tidak boleh diguna melainkan untuk sekolah sahaja,” katanya.

Mohd Shahzihan berkata, jika terdapat pertubuhan bukan kerajaan (NGO) berdaftar di bawah JAIS, pihaknya akui perlu memantau aktiviti dan pergerakan entiti itu, namun bukan bidang kuasanya untuk mengawal premis berkaitan.

“Saya tak jaga NGO. NGO berdaftar diletak bawah JAIS, ya, tapi nak kawal pusat perlindungan, NGO, pusat pemulihan, bukan saya,” katanya.

Sementara itu, beliau mempersoalkan tindakan Jabatan Pendaftaran Pertubuhan (RoS) berikutan tidak berhubung dengan pihaknya jika madrasah terbabit dikendalikan organisasi berdaftar dengan agensi berkenaan.

“Kalau daftar (Pertubuhan Kebajikan Darussolihin di madrasah) bawah RoS, kenapa RoS tak refer (rujuk) pada kita?,” katanya.

Dalam pada itu, Ketua Pengarah Kebajikan Masyarakat, Dato’ Shaharuddin Abu Sohot berkata, setakat ini JKM belum ambil tindakan kerana madrasah berkenaan di bawah bidang kuasa jabatan agama.

Pengarah Suruhanjaya Pendaftaran Pertubuhan Negeri Selangor, Nurul Azhar Husin pula mengesahkan pihaknya sedang menjalankan penyiasatan ke atas Madrasah Darussolihin dan tindakan sewajarnya akan diambil.

Sementara itu, Majlis Bandaraya Shah Alam ketika dihubungi MEDIA VARIASI enggan memberi sebarang komen mengenai bagaimana Madrasah Darussolihin boleh menjalankan pusat pemulihan tanpa daftar sejak 20 tahun lalu.

Author

Tun Puteh Wanti

View all posts

View all posts


Tanah runtuh Batang Kali: Bomba temui empat petunjuk baharu

BATANG KALI: Jabatan Bomba dan Penyelamat Selangor hari ini menemui empat petunjuk baharu yang berkemungkinan ada mayat tertimbus di lokasi tanah runtuh di kawasan tapak perkhemahan di laluan Batang Kali-Genting Highlands di sini.

Pengarah Jabatan Bomba dan Penyelamat Selangor, Datuk Norazam Khamis berkata, penggunaan radar penembusan tanah (GPR) itu, sangat membantu operasi mencari dan menyelamat (SAR) dalam mengecilkan skop lokasi pencarian di semua sektor.

“GPR berjaya mengesan objek disyaki tubuh manusia di bawah tanah, dan setakat ini membantu kenal pasti 14 titik.

“Bagaimanapun, apabila penggalian dibuat pasukan tidak menemui sebarang badan mangsa. GPR tersebut mungkin telah kesan objek-objek lain di point tersebut. Namun, penggunaan GPR sangat membantu operasi SAR, dengan mengecilkan kawasan pencarian dalam sektor ditetapkan,” katanya.

Sementara itu, Ketua Polis Daerah Hulu Selangor, Supt Suffian Abdullah berkata, tujuh kenderaan yang terlibat dalam kejadian tanah runtuh di sini, pada Jumaat lepas telah direkod nombor plat pendaftaran bagi mengenal pasti pemiliknya.

Beliau berkata polis akan meneliti kesemua nombor plat berkenaan untuk melihat jika ia berkait dengan sembilan mangsa yang masih hilang.

“Saya akan semak dengan pemilik dan saudara mereka yang mempunyai kaitan dengan kereta-kereta yang terlibat,” katanya pada sidang media di lokasi kejadian hari ini.

Beliau berkata usaha mengesan mangsa yang dikhuatiri tertimbus pada hari ini menemui jalan buntu dan usaha mengesan mereka akan berterusan.

Norazam berkata, walaupun tiada pergerakan tanah di lokasi SAR dikesan setakat petang ini, pasukan pencarian diminta berwaspada dengan risiko tanah lembut, ekoran cuaca hujan yang menyebabkan adanya aliran air.

“Keselamatan pasukan menjadi keutamaan ketika ini. Dalam keadaan ini kita arahkan anggota untuk kurangkan pergerakan masing-masing dan hanya berada di lokasi yang disektorkan sahaja serta tidak buat sebarang pergerakan agresif.

“Ketika ini, sektor A adalah tempat paling berisiko kerana berada di kawasan cerun, manakala sektor B dan C berada di kedudukan hampir sama dan kurang pergerakan tanah di situ,” katanya.

Ketika ditanya mengenai keadaan mayat yang ditemui, Norazam berkata kebanyakannya dalam keadaan hampir sempurna.

“Hampir kesemua 24 mayat yang ditemui berada dalam keadaan hampir sempurna, kira-kira 90 peratus,” katanya.

Walaupun pergerakan tanah sedikit membahayakan pasukan SAR, Norazam berkata, situasi itu memberikan kelebihan dalam membantu kerja pencarian.

“Kebanyakan mayat ditemui pada kedalaman satu hingga dua meter, dan disebabkan oleh pergerakan tanah, mangsa tertolak ke depan. Jadi, ia mudahkan untuk pasukan kesan mangsa dibantu penggunaan pengorek.

“Pada hari pertama dan kedua pengorek digunakan, pasukan berjaya mengeluarkan masing-masing lapan dan tiga mayat. Selebihnya, kedudukan mayat yang terkeluar dari timbunan tanah, sehingga memperlihatkan anggota badan memudahkan operasi pengesanan,” katanya.

Beliau berkata operasi dihentikan kira-kira sejam pada 4.30 petang tadi ekoran hujan dan bersambung semula pada 5.30 petang, namun operasi itu kembali ditangguhkan pada 8.15 malam tadi susulan hujan lebat.

Tinjauan Bernama setakat 9 malam ini di lokasi kejadian mendapati keadaan cuaca kembali hujan lebat dan akses telekomunikasi turut terjejas. – BERNAMA


Rakyat berhak tahu alasan Ahli Parlimen ‘ponteng’ sidang Dewan Rakyat – Syed Saddiq

PETALING JAYA: Syed Saddiq Syed Abdul Rahman menegaskan bahawa rakyat berhak mengetahui alasan Ahli Parlimen untuk tidak menghadiri atau ponteng sidang Dewan Rakyat.

Presiden Parti Ikatan Demokratik Malaysia (MUDA) itu berkata, perkara tersebut penting berikutan gaji serta elaun mereka dibayar oleh rakyat.

“Rakyat bayar gaji saya dan Ahli Parlimen yang lain untuk membawa isu-isu rakyat di dalam Parlimen, bukan untuk ponteng dan makan gaji buta.

“Rakyat berhak tahu mengapa ada yang hadir 100 peratus dan yang ponteng tanpa sebab,” katanya seperti dilapor FMT.

Beliau berkata demikian bagi menyokong cadangan Yang Dipertua Dewan Rakyat, Datuk Johari Abdul untuk memaparkan nama-nama Ahli Parlimen yang didapati dengan sengaja tidak hadir atau ‘ponteng’ sidang Parlimen di laman web Dewan Rakyat.

Sabtu lalu, Johari berkata tindakan itu antara beberapa penambahbaikan yang akan dilaksanakan bagi meningkatkan kehadiran Ahli Parlimen dalam sidang Dewan Rakyat kerana mereka mempunyai tugas dan tanggungjawab terhadap pengundi serta kawasan Parlimen diwakili.

Menurut Johari, cadangan itu akan dibincangkan bersama jawatankuasa Parlimen yang turut dianggotai oleh Ahli-ahli Parlimen daripada pihak pembangkang dan juga kerajaan.

Author

Fazleen Safina Abd Jamil

View all posts

View all posts


Permohonan Najib cabar keputusan Jabatan Penjara ditolak

KUALA LUMPUR: Mahkamah Tinggi di sini hari ini menolak permohonan Datuk Seri Najib Tun Razak untuk mencabar keputusan Jabatan Penjara yang enggan membenarkan beliau menghadiri persidangan Dewan Rakyat.

Hakim, Datuk Ahmad Kamal Md Shahid memutuskan bahawa tiada isu yang timbul untuk dipertimbangkan oleh mahkamah, kerana Najib bukan lagi ahli parlimen berikutan pembubaran parlimen pada 10 Oktober.

“Sebaik sahaja parlimen dibubarkan, pemohon (Najib) bukan lagi seorang Ahli Parlimen. Sehingga dan melainkan pengampunan diberikan, atau sabitan diketepikan selepas semakan semula, tidak ada kemungkinan pemohon sekali lagi akan menjadi Ahli Parlimen yang pada masa sama juga seorang banduan, kerana undang-undang menghalang sesiapa yang disabit kesalahan untuk bertanding, selaras dengan Perkara 48(5) Perlembagaan Persekutuan.

”Oleh itu, permohonan kini menjadi akademik dan ia tidak mempunyai merit. Saya menolak permohonan itu kerana dianggap remeh dan menyusahkan,” kata hakim.

Pada 5 Oktober lepas, Najib, 69, memfailkan permohonan mendapatkan kebenaran bagi semakan kehakiman untuk mencabar keengganan Jabatan Penjara membenarkan permohonannya menghadiri persidangan Dewan Rakyat – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Enam individu nyaris maut kereta dihempap pokok tumbang

KUALA LUMPUR: Enam individu nyaris maut selepas tiga kenderaan yang mereka naiki dihempap sebatang pokok tumbang berhampiran susur masuk Lebuhraya MRR2 menghala ke Ampang, di sini ketika hujan lebat dan ribut hari ini.

Menurut jurucakap Pusat Gerakan Operasi Jabatan Bomba dan Penyelamat Malaysia (JBPM) Kuala Lumpur, ketika kejadian enam mangsa yang terdiri daripada tiga lelaki dewasa dan tiga wanita dewasa itu menaiki tiga kenderaan berasingan jenis Perodua Alza, Perodua Myvi dan Proton Exora.

Jurucakap berkenaan berkata, pihaknya menerima panggilan berhubung kejadian itu pada 3.19 petang tadi sebelum menghantar sebuah jentera serta lapan anggota dari Balai Bomba dan Penyelamat Sungai Besi ke lokasi kejadian.

Katanya, kesemua mangsa berjaya dikeluarkan daripada kenderaan masing-masing dan berada dalam keadaan selamat.

“Bomba bersama-sama Angkatan Pertahanan Awam Malaysia dan Dewan Bandaraya Kuala Lumpur telah menjalankan kerja-kerja memotong, mengalihkan dan membersihkan pokok tumbang tersebut,” katanya ketika dihubungi. – BERNAMA


Menteri Agama nasihat Howard Lee isu tafsir al-Quran

CYBERJAYA: Menteri di Jabatan Perdana Menteri (Hal Ehwal Agama), Datuk Dr Mohd Na’im Mokhtar sudah pun memberi nasihat kepada Ahli Parlimen Ipoh Timur, Howard Lee Chuan How supaya berhati-hati dalam menafsir ayat al-Quran.

Mohd Naim berkata, perkara itu penting bagi mengelak daripada berlaku perkara boleh menimbulkan salah faham dalam kalangan masyarakat, terutama di zaman media sosial ketika ini.

“Howard Lee hadir mengunjungi saya di Casuarina Kuala Kangsar.

“Dia bersetuju dengan nasihat saya supaya lebih berhati-hati dalam mengambil petikan ayat al-Quran agar tidak menimbulkan salah faham terutama di zaman media sosial ini,” katanya menerusi hantaran di laman Facebook pada Selasa.

Menurutnya, pertemuan pada malam Isnin itu juga secara tidak langsung membina persefahaman bahawa Islam tetap wajib ditegakkan di Malaysia sebagai agama Persekutuan.

Sebelum ini, Howard Lee mencetuskan kontroversi apabila membuat tafsiran sendiri terhadap ayat al-Quran hingga menjadi pertikaian ramai pihak.

Pada 26 September lalu, ahli politik DAP itu tampil membuat permohonan maaf selepas beliau selesai memberi keterangan berkaitan isu itu di Ibu Pejabat Polis Kontinjen Perak.

Author

Fazleen Safina Abd Jamil

View all posts

View all posts


APM tangkap ular di rumah PM

KUALA LUMPUR: Angkatan Pertahanan Awam Malaysia (APM) menangkap seekor ular tedung hitam di kawasan pondok pengawal rumah Perdana Menteri, Datuk Seri Anwar Ibrahim di Bandar Sungai Long, Kajang malam tadi.

Koperal Pertahanan Awam Daerah Hulu Langat, Mior Norazlan Safian berkata empat anggota bergegas ke tempat kejadian selepas menerima panggilan kecemasan pada 7.33 malam.

“Kejadian disedari seorang daripada lima anggota keselamatan yang sedang bertugas di pondok tersebut,” katanya ketika dihubungi Bernama.

Beliau berkata anggota APM berjaya menangkap ular seberat 800 gram dengan panjang kira-kira satu meter itu dengan menggunakan peralatan khas. – BERNAMA


Polis kenal pasti dalang jual darjah kebesaran Pahang di platform e-dagang

CYBERJAYA: Polis Pahang sedang mengenal pasti dalang yang menjual bintang dan lencana darjah kebesaran negeri Pahang melalui platform e-dagang tanpa kebenaran.

Ketua Polis Pahang, Datuk Seri Yahaya Othman berkata, pihaknya kini giat menjalankan siasatan sebelum tindakan selanjutnya.

Maklumnya, setakat ini tiada tangkapan dilakukan berhubung sindiket terbabit.

“Sebenarnya penjualan darjah kebesaran itu berlangsung selama seminggu di platform itu sebelum ia ditutup disebabkan tular di media sosial,” katanya seperti dilapor Berita Harian pada Khamis.

Beliau berkata demikian ketika ditemui media pada Majlis Pelepasan Petugas Bantuan Sumber Manusia (BSM) Pilihan Raya Negeri (PRN) Dewan Undangan Negeri (DUN) ke -15 di Dataran Kawad, Kompleks PDRM Alor Akar di Kuantan, Pahang, hari ini.

Terdahulu, polis Pahang menyiasat kegiatan penjualan bintang dan lencana darjah kebesaran negeri Pahang melalui platform e-dagang tanpa kebenaran.

Kegiatan penjualan itu dikesan selepas Ibu Pejabat Polis Daerah (IPD) Pekan menerima laporan dan siasatan awal mendapati satu set darjah kebesaran itu dijual pada harga melebihi RM1,000.

Siasatan dijalankan mengikut Seksyen 3(1)(c) Enakmen Lambang, Gelaran atau Anugerah (Mencegah Penggunaan Tidak Wajar) Pahang 2017.

Yahaya dalam kenyataan sebelum ini berkata, semua pihak tidak dibenarkan memasang atau memaparkan lambang atau emblem darjah kebesaran negeri Pahang pada mana-mana bahagian kenderaan mereka tanpa kebenaran.

“Mengikut Seksyen 3(1)(d) Enakmen Lambang Gelaran atau Anugerah (Mencegah Penggunaan Tidak Wajar) Pahang 2017 menyatakan tiada seorang pun boleh kecuali dengan kebenaran bertulis daripada Kebawah Duli Yang Maha Mulia Sultan mempamer atau melekatkan apa-apa bahan yang mengandungi apa-apa lambang gelaran atau anugerah, atau apa-apa replika mengenainya kepada apa-apa kenderaan.

“Mana-mana individu yang disabitkan bagi kedua-dua kesalahan berkenaan boleh dikenakan hukuman denda tidak kurang daripada RM250,000 dan tidak melebihi RM500,000 atau dipenjarakan selama tempoh tidak kurang daripada satu tahun dan tidak melebihi lima tahun atau kedua-duanya,” katanya.

Author

Diyana Rahip

View all posts

View all posts


Pengsan sebelum langgar pintu tol

KUANTAN: Empat sekeluarga termasuk dua kanak-kanak ditemukan tidak sedarkan diri dalam sebuah kereta yang merempuh pintu Plaza Tol Bentong, arah barat, di Bentong, hari ini.

Ketua Polis Daerah Bentong, Supt Zaiham Mohd Kahar berkata, kejadian berlaku pada 2.40 petang dan kejadian disedari anggota polis yang menjalankan rondaan Op Selamat serta kakitangan tol yang kemudiannya mengeluarkan mangsa dengan bantuan orang awam.

“Mangsa dipercayai dalam perjalanan dari Tok Bali, Kelantan ke Balakong, Selangor dan pemeriksaan perubatan mengesahkan mereka tidak sedarkan diri akibat kekurangan oksigen dalam badan.

“Keadaan itu seterusnya mengakibatkan kenderaan terlibat melanggar pintu tol tersebut,” katanya menerusi kenyataan ringkas, di sini.

Semua mangsa, bagaimanapun, difahamkan telah sedarkan diri dan berada dalam keadaan selamat. – BERNAMA


Lima badan industri vape mohon kaji semula GEG, perincikan RUU dengan mendalam

KUALA LUMPUR: Lima badan industri vape pada Sabtu bersama-sama berpendapat Rang Undang-Undang (RUU) Kawalan Tembakau dan Merokok yang dibentangkan beberapa hari lalu oleh Menteri Kesihatan perlu diperincikan lagi.

Mereka juga memohon polisi Generasi Penamat (GEG) dikaji semula kerana ia memberikan kesan yang teramat besar kepada industri.

Permohonan tersebut adalah hasil perbincangan bersama Malaysia Retail Electronic Cigarette Association (MRECA), Malaysian Vape Industry Advocacy (MVIA), Dewan Perniagaan Vape Malaysia (DPVM), Malaysian Vapers Alliance (MVA), Malaysian Organization of Vape Entity (MOVE) yang mewakili pemain industri dan pengguna vape yang terdiri daripada lebih daripada 3,000 usahawan dan perniagaan vape Malaysia, 15,000 pekerja dalam industri serta 1 juta pengguna di Malaysia.

Presiden Malaysia Retail Electronic Cigarette Association (MRECA), Datuk Adzwan Ab Manas berkata, dalam RUU tersebut, polisi GEG ke atas produk vape akan menyebabkan industri diharamkan pada masa akan datang.

“Ini bermakna industri tempatan akan terpaksa gulung tikar dalam masa depan dan banyak syarikat dan usahawan tempatan akan terkesan.

“Malah, industri juga tidak boleh menggaji sesiapa yang dilahirkan selepas 2007 kerana RUU tersebut melarang individu yang dilahirkan selepas 2007 untuk memiliki atau memegang produk dalam melaksanakan tugas pekerjaan. Ini memang akan membebankan industri mencari pekerja pada masa depan,” katanya.

Presiden Malaysian Vapers Alliance (MVA), Khairil Azizi Khairuddin pula menambah, RUU tidak patut menyamakan vape dan rokok dari segi tafsiran.

“Tafsiran ‘merokok’, ‘peranti merokok’, ‘bahan merokok’ perlu diperbetulkan untuk hanya produk rokok tembakau sahaja.

“Vape tidak patut diletakkan bersama dalam tafsiran ini dalam RUU kerana ia memberikan mesej yang salah kepada pengguna. Vape bukannya rokok dan penggunaan vape bukannya bermaksud merokok. Kementerian Kesihatan Malaysia tidak boleh mengabaikan fakta ini,” jelasnya.

Sementara itu, Presiden Malaysian Vape Industri Advocacy (MVIA), Rizani Zakaria pula berkata, kalau RUU ini diluluskan, 800 hingga 1,000 orang akan kehilangan pekerjaan serta-merta kerana RUU untuk vape adalah terlampau ketat.

“Ramai pekerja-pekerja di dalam industri termasuk produk reviewer, eksekutif kandungan kreatif, pereka grafik, eksekutif pemasaran, editor kreatif, editor video akan hilang pekerjaan kerana RUU ini mempunyai larangan aktiviti pemasaran yang sangat ekstrem,” katanya.

Ridhwan Rosli, Setiausaha Agung Dewan Perniagaan Vape Malaysia (DPVM) turut menyarankan agar RUU tersebut diperincikan lagi.

“Pihak industri sememangnya meyokong kerajaan untuk mewujudkan kawal selia untuk industri ini. Tetapi RUU ini perlu diperbaiki dengan lebih terperinci kerana ia akan memberikan kesan yang teramat besar kepada industri dan pengguna di Malaysia,” ujarnya.

Samsul Kamal Ariffin Mohd Basir, Presiden Malaysian Organization of Vape Entity (MOVE) juga mencadangkan agar RUU tersebut diteliti semula.

“Kajian menyeluruh mengenai RUU dan pelaksanaan GEG ke atas produk alternatif seperti produk vape dan produk pemanasan tembakau serta kesannya ke atas industri perlu dibuat terlebih dahulu. Hasil kajian ini perlu dibentangkan kepada semua pihak terlibat sebelum keputusan dibuat,” katanya.

Author

Taufik Asmady Abdul Aziz

View all posts

View all posts


Planetmahir tawar tutor maya RM10 satu subjek

PETALING JAYA: Planetmahir Sdn Bhd mengumumkan produk kelas digital dalam talian, MAHIR Tutor, dibuka kepada semua pelajar sekolah menengah dari Tingkatan 1 hingga Tingkatan 6.

Menariknya, MAHIR Tutor boleh dilanggan dengan harga hanya RM10 sebulan bagi satu subjek.

Ketua Pegawai Eksekutifnya, Datuk Dr Ahmad Ramzi Mohamad Zubir berkata, Kelas Tutor Digital itu sebelum ini hanya boleh diakses oleh pelajar secara percuma di bawah program tajaan khas untuk kumpulan pelajar dari keluarga golongan B40.

Katanya, MAHIR Tutor yang juga merupakan sebuah Sekolah Maya, kini mempunyai lebih 50,000 pelajar di seluruh negara.

“MAHIR Tutor adalah kelas digital dalam talian yang menggunakan teknologi video-on-demand di mana semua subjek pengajaran telah direkodkan dan boleh diakses secara dalam talian pada bila-bila masa dan di mana jua, khususnya subjek paling lemah.

“Ia boleh diakses sama ada melalui laman web planetmahir.com/tutor atau aplikasi mudah alih, Planetmahir yang dibangunkan dengan bantuan MDEC di bawah program Geran Pembangunan Kandungan (DCG),” katanya.

Beliau berkata demikian kepada media selepas Majlis Pelancaran ‘Planetmahir 2.0’ di sini hari ini.

Yang turut hadir, Pengerusi Planet Mahir Sdn Bhd, Datuk Mohd Husni Salleh, Presiden Angkatan Koperasi Kebangsaan Malaysia (Angkasa), Datuk Dr Abdul Fattah Abdullah; Ketua Aktivis Persatuan Pengguna Islam Malaysia, Datuk Nadzim Johan dan Ahli Dewan Undangan Negeri (ADUN) Sungai Kandis, Mohd Zawawi Ahmad Mughni.

Pada majlis sama, Planetmahir turut mengumumkan pelancaran Sistem Pengurusan Latihan atau TiMS (Training Management System), khusus untuk kegunaan agensi kerajaan dan Penyedia Latihan.

“TiMS diperkenalkan bagi tujuan memudahkan pengurusan dan pengendalian latihan, kursus serta program secara dalam talian.

“Jadi, Planetmahir mensasarkan TiMS akan mula memasuki pasaran global pada suku kedua tahun ini.

“Planetmahir juga sedang giat melakukan aktiviti penyelidikan dan pembangunan teknologi terkini di dalam bidang pendidikan dan latihan termasuk pembangunan teknologi hologram dan Extended Reality atau XR”, katanya.

Sementara itu, Planetmahir menyasarkan 30 peratus daripada kira-kira 500,000 calon Sijil Pelajaran Malaysia (SPM) menggunakan MAHIR Tutor, selepas dilancarkan malam ini.

“Cuma cabaran yang kita hadapi adalah kesedaran terhadap penggunaan MAHIR Tutor selain capaian internet di kawasan pedalaman.

“Oleh itu, MAHIR Tutor ada di kawasan pedalaman secara percuma, di asrama di sekolah masing-masing juga ada,” katanya.

Author

Tun Puteh Wanti

View all posts

View all posts


‘Kalau tak bersalah, hadapilah pertuduhan di mahkamah’ – Zahid

TANJONG KARANG: Timbalan Perdana Menteri Datuk Seri Ahmad Zahid Hamidi hari ini mempersoal slogan yang diguna Perikatan Nasional, iaitu pentadbiran bersih, selepas mendakwa gabungan itu juga terpalit dengan gejala rasuah.

Mengambil contoh kes Program Jana Ekonomi Pemerkasaan Kontraktor Bumiputera Berwibawa atau Jana Wibawa yang berlaku sewaktu era bekas Perdana Menteri Tan Sri Muhyiddin Yassin, Presiden UMNO itu mendakwa, kes itu ibarat ‘daylight robbery’, yang menyaksikan hampir RM7.8 bilion dana kerajaan telah diseleweng.

Beliau juga mengambil kesempatan mengulas mengenai menantu Muhyiddin, Datuk Seri Muhammad Adlan Berhan, supaya tidak lari dari menghadapi pertuduhan.

“Yang tak curi dituduh mencuri, yang buat masjid, surau, rumah anak yatim, dituduh sebab nak burukkan. Teapi Allah Taala tahu, untuk pertahankan … saya tetap pertahankan diri. Itu sebabnya kita mahu betulkan keadaan ini. Tuduhan, gambaran buruk tentang kita, semua tentang mereka (PN) baik. Ya sakau banyak-banyak baik. Kalau tak sakau kenapa lari, hadapilah tuduhan, hadapi mahkamah.

“Saya daripada 87 pertuduhan, 40 (sudah disahkan) tak bersalah, sebab mahkamah putuskan. Apa takut, berani kerana benar. Itulah caranya. Saya bukan geram, tapi nak bagi tahu jangan terpengaruh dengan mereka PN),” katanya lagi.

Beliau berkata demikian ketika berucap merasmikan program “Beyond Benih” peringkat nasional, DI Kampung Sungai Gulang-Gulang, Tanjong Karang, yang merupakan program kebun komuniti British American Tobacco (Malaysia) Berhad (BAT Malaysia).

Dalam majlis tersebut, beliau mengambil kesempatan untuk menyeru rakyat Tanjong Karang, supaya mengundi calon Barisan Nasional bagi DUN Sungai Burong, Mohamad Khir Ramli, dan calon Pakatan Harapan, Mohd Yahaya Mat Sahri demi menjamin kesinambungan Kerajaan Madani di Selangor.

“Dalam hubungan ini kita harus lihat bukan hanya dapat kotak pemikiran sempit. Bukan hanya soal Kampung Gulang Gulang saja, bukan soal Tanjong Karang saja, bukan soal negeri Selangor saja. Permatang mesti dimenangkan, Sungai Burung mesti dimenangkan, supaya kerajaan lebih stabil di Selangor.

“Kombinasi baik untuk Pak Ya dan Ustaz Khir. Pak Ya ini Datuk Seri Anwar yang pilih, Ustaz Khir saya pilih. Dulu (mereka berdua) alergik ni. Itu dulu, saya ada pantunlah untuk mereka berdua.

“Dulu lawan tetap lawan, sekarang lawan dah jadi kawan. Buat ap akita berlawan, kita berada dalam kerajaan perpaduan,” tambahnya. – Astro Awani

Authors

Media Variasi

View all posts

Diyana Rahip

View all posts

View all posts

View all posts


11 individu didakwa culik warga Palestin

KUALA LUMPUR: Seramai 11 individu termasuk seorang wanita dihadapkan di Mahkamah Majistret hari ini atas dakwaan menculik seorang warga Palestin.

Berdasarkan fakta kes, penculikan itu bagi mendapatkan maklumat berkaitan perisian yang digunakan untuk menggodam telefon bimbit, bulan lalu.

Kesemua tertuduh ialah Edy Ko’im Said, 40, Mohamad Norakmal Hassan, 41, Dody Junaidi, 42, Tengku Arif Bongsu Tengku Hamid, 39, Mohamad Naziree Mustapha, 39, Faizull Hardey Mohd. Isa, 40, Muhammad Iqmal Abdul Rahis, 25, Mohamad Sufian Saly, 23, Muhammad Al Hatim Mohd. Fauzi, 21, Nidarahayu Zainal, 34, dan Raibafie Amdan, 39.

Mereka didakwa dengan niat bersama, menahan Omar Z M Albelbaisy Reeda, 31, dengan cara tidak berpatutan untuk mendapatkan ganjaran iaitu rahsia maklumat untuk membuat dan menyahaktif perisian komputer yang digunakan untuk menggodam telefon bimbit.

Kesemua tertuduh yang diiringi dengan ketat oleh sepasukan anggota Jabatan Siasatan Jenayah (JSJ), memahami pertuduhan dibacakan jurubahasa mahkamah, bagaimanapun tiada pengakuan direkodkan kerana pertuduhan dikenakan ke atas mereka mengikut
Seksyen 3 Akta Penculikan 1961 (Akta 365), adalah di bawah kuasa Mahkamah Tinggi.

Mereka didakwa melakukan kesalahan itu di Jalan Mayang, di sini pada jam 10.40 malam, 28 September lalu dan pertuduhan ke atas mereka dibaca bersama Seksyen 34 Kanun Keseksaan.

Sementara itu Majistret Wong Chai Sia tidak membenarkan kesemua tertuduh dijamin selepas Timbalan Pendakwa Raya Fatin Hanum Abdul Hadi memaklumkan kepada mahkamah bahawa pendakwaan tidak menawarkan sebarang jaminan kerana kesalahan berkenaan tidak boleh dijamin.

Pada 5 Oktober lalu, akhbar melaporkan seorang lelaki warga Palestin yang diculik menaiki kenderaan pelbagai guna (MPV) berjaya diselamatkan dalam kejadian di Jalan Yap Kwan Seng, di sini pada 28 September lalu.

Mangsa yang dipercayai ahli perniagaan berjaya diselamatkan menerusi serbuan berasingan sepasukan polis dari Jabatan Siasatan Jenayah Ibu Pejabat Polis Kontinjen (IPK) Kuala Lumpur pada 29 September.

Ketua Polis Kuala Lumpur, Datuk Azmi Abu Kassim berkata, melalui operasi dijalankan, polis berjaya menahan 18 individu terdiri daripada lelaki dan wanita warga tempatan serta satu warga Indonesia.

Mahkamah kemudian menetapkan pada 15 Disember ini bagi tarikh sebutan.

Author

Tun Puteh Wanti

View all posts

View all posts


261 mangsa sindiket penipuan kerja berjaya diselamatkan – Kementerian Luar

KUALA LUMPUR: Seramai 261 orang mangsa sindiket jenayah penipuan tawaran pekerjaan di Kemboja warganegara Malaysia telah berjaya diselamatkan sehingga kini.

Menurut kenyataan Kementerian Luar pada Sabtu, jumlah terbaharu itu melibatkan 171 orang mangsa yang telah dibawa balik ke Malaysia dan baki seramai 90 orang masih menunggu proses penghantaran pulang.

Penerbangan AirAsia AK535 pada 30 Sept adalah penerbangan terkini yang membawa pulang 13 lagi mangsa.

Pihak Kementerian Luar dan Perwakilan Malaysia di negara-negara yang terlibat terus komited dalam menjalinkan hubungan kerjasama erat dengan Kerajaan negara-negara yang berkenaan bagi menggiatkan usaha mengesan, menyelamat dan membawa pulang warganegara Malaysia yang menjadi mangsa sindiket ini ke tanah air dengan selamat.

“Orang ramai sentiasa dinasihatkan supaya segera membuat laporan kepada Polis Diraja Malaysia (PDRM) dan Kementerian Luar sekiranya ada di antara ahli keluarga mereka menjadi mangsa sindiket jenayah penipuan tawaran pekerjaan di luar negara.

“Kementerian Luar sentiasa komited dalam memastikan keselamatan dan kebajikan Keluarga Malaysia di luar negara sentiasa terpelihara,” tambah kenyataan itu.

Untuk menangani isu sindiket jenayah penipuan tawaran pekerjaan di luar negara secara lebih bersepadu dan menyeluruh, mesyuarat pertama Jawatankuasa Khas yang dipengerusikan oleh Menteri Luar Datuk Saifuddin Abdullah telah berlangsung secara dalam talian pada 27 Sept.

Mesyuarat turut dianggotai oleh sembilan Kementerian atau Agensi lain iaitu Jabatan Perdana Menteri (JPM); Jabatan Peguam Negara (AGC); Kementerian Dalam Negeri (KDN); Polis Diraja Malaysia (PDRM); Jabatan Imigresen Malaysia (JIM); Kementerian Komunikasi dan Multimedia (K-KOM); Kementerian Sumber Manusia (KSM); Kementerian Belia dan Sukan (KBS) dan Suruhanjaya Komunikasi dan Multimedia (SKMM).

Antara cadangan, tindakan yang telah dan akan dilaksanakan Mesyuarat Jawatankuasa Khas ini adalah, antaranya mengadakan pertemuan dengan Ketua-ketua Perwakilan negara-negara yang terlibat pada 30 Sept.

Ketua-ketua Perwakilan asing yang berkenaan telah menyatakan komitmen Kerajaan masing-masing untuk memberikan kerjasama erat dalam menangani isu ini.

Ketua-ketua Perwakilan Malaysia di Kemboja, Laos, Myanmar dan Thailand juga telah diminta untuk terus berusaha menyelesaikan isu ini secara cepat dan tuntas.

Kementerian Luar bersama-sama PDRM juga kini menyelaraskan usaha bagi membolehkan kerjasama yang lebih erat di antara PDRM dengan pihak berkuasa negara-negara yang berkenaan melalui pertemuan khusus bagi menangani isu ini.

Kementerian Luar juga telah mengadakan perbincangan dengan pihak K-KOM untuk menyediakan Pelan Komunikasi yang lebih komprehensif dalam memberikan pendedahan dan kesedaran kepada orang ramai serta golongan sasaran supaya tidak mudah terpedaya dan terjebak dalam sindiket ini. – BERNAMA


Lima ditahan bantu siasatan kes bunuh pemilik rangkaian klinik kesihatan

SHAH ALAM: Polis menahan lima individu di Ampang dan Kajang, Khamis lepas, bagi membantu siasatan kes bunuh seorang pemilik rangkaian klinik kesihatan yang mayatnya ditemukan dalam sebuah bagasi di gaung berketinggian 27 meter di Hulu Langat, dekat sini.

Ketua Polis Selangor, Datuk Hussein Omar Khan berkata, mereka terdiri daripada tiga lelaki dan dua wanita berusia antara 22 dan 40 tahun termasuk seorang lelaki berusia lewat 30-an, yang disyaki suspek utama kes tersebut.

Beliau berkata selain penahanan, polis turut merampas 12 telefon bimbit daripada mereka termasuk satu daripadanya milik mangsa.

Berdasarkan siasatan awal, mangsa iaitu lelaki berusia 41 tahun telah menaiki kenderaannya untuk bertemu dengan suspek utama yang merupakan seorang kontraktor, di sebuah restoran di Semenyih, dekat sini kira-kira 11 pagi, 26 April lepas.

“Mangsa kemudian menghantar khidmat pesanan ringkas (SMS) kepada rakan serumahnya pada hari sama dan meminta memasukkan wang syarikat berjumlah RM228,000 ke dalam satu akaun tidak dikenali.

“Turut menerima SMS adalah akauntan syarikat mangsa yang juga diarah membuat perbuatan serupa bagaimanapun tidak memasukkan wang seperti diminta kerana curiga, sebelum telefon bimbit mangsa gagal dihubungi,” katanya pada sidang akhbar di Ibu Pejabat Polis Kontinjen Selangor hari ini.

Beliau berkata, polis kemudian menerima laporan daripada rakan serumah mangsa yang berusia 36 tahun dan ahli keluarga mangsa berkaitan kehilangan mangsa.

“Berdasarkan keterangan, suspek utama mengaku merancang dan membunuh mangsa sebelum dibuang dalam sebuang gaung di kawasan terpencil di Hulu Langat.

“Hasil bedah siasat mendapati punca kematian mangsa disebabkan kecederaan jerutan pada leher yang menyebabkan saluran pernafasan tersekat,” katanya dan menambah mangsa serta suspek utama didapati telah berkenalan sejak setahun lepas selepas membaik pulih klinik dan rumah mangsa.

Hussien berkata, polis percaya motif kejadian adalah untuk mendapatkan wang kerana suspek mempunyai masalah kewangan bagi membayar peguam untuk kes berkaitan dadah dan suspek juga berjaya mendapatkan RM20,000 daripada mangsa.

Katanya, kes pada mulanya disiasat mengikut Seksyen 385 Kanun Keseksaan dan kemudian diklasifikasikan semula sebagai kes bunuh yang disiasat mengikut Seksyen 302 Kanun Keseksaan.

Dalam kes lain, polis menahan enam lelaki berusia antara 21 hingga 38 tahun dipercayai mencuri lapan kotak cip elektronik bernilai RM1.5 juta di gudang sebuah syarikat logistik di kargo Lapangan Terbang Antarabangsa Kuala Lumpur (KLIA) Sepang, bulan lepas.

Hussein berkata, kejadian turut melibatkan dua pekerja syarikat berkenaan yang bertindak melarikan lapan kotak cip tersebut, kira-kira 4.30 pagi, 21 April lepas.

Beliau berkata, penahanan semua suspek di KLIA, Sungai Pelek dan Nilai, Negeri Sembilan dilakukan hasil aduan pengurus gudang berkenaan yang memaklumkan premis itu dipecah masuk dan kehilangan cip elektronik.

“Empat daripada mereka telah mengaku melakukan jenayah itu. Semua suspek kini disiasat mengikut Seksyen 380 Kanun Keseksaan kerana mencuri dalam bangunan,” katanya. – BERNAMA


Madrasah dera pelajar ala militan tidak berdaftar, tidak diiktiraf AADK

KUALA LUMPUR: Madrasah yang didakwa mendera pelajar ala ‘militan’ sebenarnya tidak berdaftar dengan mana-mana agensi, hanya mendakwa sendiri sebagai pusat pemulihan dan rawatan.

Sumber Agensi Anti Dadah Kebangsaan (AADK) memaklumkan, premis yang mendakwa mereka madrasah terletak di Shah Alam ini juga bukan berdaftar sebagai sekolah.

“Mereka dakwa mereka pusat pemulihan dadah persendirian (PPDP) tetapi tidak berdaftar dan tidak diwartakan di bawah Seksyen 16 Akta Penagih Dadah (Rawatan dan Pemulihan) 1983.”

“Oleh yang demikian, PPDP ini bukan di bawah kawalan AADK,” katanya kepada MEDIA VARIASI.

Turut difahamkan, premis itu pernah membuat permohonan tetapi tidak diluluskan namun masih terus beroperasi sejak beberapa tahun lalu.

Semalam, MEDIA VARIASI melaporkan hasrat seorang pemuda untuk menimba ilmu agama di sebuah madrasah sambil mendapatkan rawatan bertukar mimpi ngeri apabila cara pemulihan berbentuk penderaan.

Madrasah yang terletak di Shah Alam itu agak dikenali sebagai pusat pemulihan golongan yang ada masalah ketagihan, gangguan dan lain-lain.

Pelajar madrasah yang enggan namanya didedahkan tampil mendedahkan pengalamannya didera ala ‘militan’ sejak April lalu, termasuk dikurung dalam bilik gelap ala penjara, dimasukkan ke dalam lubang bawah tanah, dipukul guna spanar, batang paip dan penyapu.

Dia diberi minum air tembakau, jari kaki dan tangan disepit guna besi, ditumbuk bawah rahang, dipaksa buang air besar dalam plastik.

Susulan pendedahan itu, ibu kepada pelajar madrasah yang mendakwa didera ala militan mendedahkan berlaku rusuhan dan tuntutan wang RM11,970 dalam misi menyelamatkan anaknya.

Wanita yang mahu dikenali sebagai Ina itu menceritakan detik cemas pada jam 10.40 malam 22 Ogos lalu, apabila dia dan beberapa ahli keluarganya mahu menyelamatkan anaknya yang berusia 20 tahun itu dari madrasah berkenaan.

Menurutnya, seorang ustaz memberi isyarat kepada penghuni lain sebelum lebih ramai turun (penghuni ada 150 orang) dan mengepung mereka sambil memecahkan lampu bagi menghalang rakaman yang dibuat, serta anaknya ditolak beramai-ramai dan ditumbuk di muka sehingga jatuh.

Sementara itu, Ketua Polis Daerah Shah Alam, Asisten Komisioner Mohd Iqbal Ibrahim mengesahkan laporan diterima dan siasatan mengikut Seksyen 323 Kanun Keseksaan.

Author

Tun Puteh Wanti

View all posts

View all posts


PRU15: Peratusan pengundi dijangka tidak akan tinggi seperti PRU14

CYBERJAYA: Peratusan keluar mengundi pada Pilihan Raya Umum ke-15 (PRU15) nanti dijangka tidak akan mencapai jumlah keseluruhan yang keluar mengundi seperti PRU14 lalu.

Penganalisis politik, Dr Sivamurugan Pandian berpandangan, peratusan keluar mengundi akan menjadi indikator penting yang ditentukan oleh pengundi muda.

“Mereka yang setia kepada parti tidak akan lihat kepada apa-apa musim sekalipun dalam pelaksanaan pilihan raya. Mungkin yang golongan muda akan membuat keputusan sama ada mahu keluar mengundi atau tidak.

“Saya jangkakan kita akan melihat peratusan yang akan keluar mengundi PRU15 tidak akan setinggi pada tahun 2018 (PRU14). Akan ada beberapa kekangan.

“Mungkin akan wujud kesinambungan kelesuan politik di PRN Johor dan Melaka. Ini kerana isu yang diutamakan kekangan keterlibatan hidup seperti kenaikan kos sara hidup, kenaikan mata wang asing, integriti politik, kelangsungan hidup mereka yang akan menentukan keputusan mereka untuk keluar mengundi nanti,” katanya kepada MEDIA VARIASI.

Tambahnya, tarikh dan waktu diadakan pilihan raya juga memainkan peranan penting yang akan mempengaruhi peratusan keluar mengundi. Parti pemerintah memainkan peranan penting dalam menentukan waktu membuang undi berdasarkan peruntukan kuasa yang ada pada kerajaan.

“Sebagai parti pemerintah akan mempunyai kelebihan dalam menentukan tarikh pilihan raya. Waktu itu penting.

“Mungkin juga itu satu kesilapan seperti yang dilakukan pada tahun 2018 (PRU14). Mungkin salah membaca perkiraan ketika itu tidak mahu mengulangi perkara seperti itu kerana kelebihan yang ada pada mereka di mana Perdana Menteri adalah dari parti UMNO,” jelasnya lagi.

Jumlah peratusan keluar mengundi pada PRU14 lalu adalah sebanyak 82.32 peratus membabitkan seramai 12,229,514 orang daripada 14,940,624 pengundi yang berdaftar.

Selain itu, Suruhanjaya Pilihan Raya Malaysia (SPR) juga menetapkan pada hari Rabu (9 Mei) sebagai hari pengundian bagi PRU14.

Author

Mohamad Fitri Hazim Hazam

View all posts

View all posts


Pengimport ikan Jepun perlu patuh peraturan, prosedur – Jabatan Perikanan

JABATAN Perikanan mengingatkan semua pengimport produk hasilan perikanan Jepun supaya mematuhi peraturan import dan prosedur yang ditetapkan oleh pihak berkuasa dalam negara bagi memastikan makanan yang diimport adalah selamat.

Menurut jabatan tersebut, setiap konsainan perlu mempunyai sijil kesihatan oleh pihak berkuasa Negara Jepun.

Sebagai langkah kawalan, Jabatan Perikanan menerusi kenyataannya berkata, akan memastikan import ikan marin (hidup) adalah bebas daripada kandungan cemaran radionuklid dan setiap konsainan perlu mempunyai sijil kesihatan ikan daripada negara pengimport yang sedang berkuat kuasa.

“Semua pengimport konsainan ikan hidup perlu memohon permit import daripada Jabatan Perkhidmatan Pemeriksaan Kuarantin Malaysia (Maqis) dan mematuhi syarat permit import yang dinyatakan oleh Jabatan Perikanan di dalam permit Maqis.

“Untuk rekod, Malaysia mengimport hasilan perikanan bagi tujuan makanan daripada negara Jepun secara sejuk beku iaitu produk ikan sardin dan ikan mackerel.

“Bagi ikan hidup dari Jepun pula, Malaysia hanya mengimport ikan hiasan (air tawar) seperti Koi Carp (Cyprinus carpio).

“Pengimportan ikan hidup ini hanya membabitkan ikan hiasan air tawar sahaja dan bukan ikan marin,” katanya dalam kenyataan, Isnin lepas.

Mengulas lanjut, kenyataan itu berkata, Kementerian Pertanian dan Keterjaminan Makanan (KPKM) melalui Jabatan Perikanan, Lembaga Kemajuan Ikan Malaysia (LKIM) dan Maqis akan memberi kerjasama kepada Kementerian Kesihatan bagi memastikan hasil perikanan di pasaran adalah bebas bahan pencemar.

“Jabatan Perikanan mengambil perhatian serius terhadap laporan berkaitan pelepasan sisa air radioaktif terawat Fukushima di Jepun serta langkah Kementerian Kesihatan untuk mengenakan pemeriksaan Tahap 4 (pengawasan) di pintu masuk negara terhadap produk makanan berisiko tinggi yang diimport dari negara Jepun bagi analisis kandungan bahan radioaktif,” katanya. – Utusan

Author

Media Variasi

View all posts

View all posts


Gabungan GPS+PN+BN+GRS bentuk kerajaan Persekutuan – Abang Johari

KUCHING: Gabungan Parti Sarawak (GPS) hari ini bersetuju untuk membentuk gabungan bersama Perikatan Nasional (PN), Barisan Nasional (BN) dan Gabungan Rakyat Sabah (GRS) bagi membentuk kerajaan Persekutuan.

Mengumumkan perkara itu hari ini, Pengerusinya, Tan Sri Abang Johari Tun Openg berkata, GPS juga memilih Pengerusi PN, Tan Sri Muhyiddin Yassin sebagai calon Perdana Menteri.

“Fokus dan tanggungjawab utama kita sekarang haruslah kepada kestabilan negara dan kesejahteraan rakyat,” katanya dalam sidang media di ibu pejabat Parti Pesaka Bumiputera Bersatu (PBB) di sini.

Pada PRU15 semalam, GPS yang dianggotai empat parti tempatan Sarawak memenangi 22 daripada 31 kerusi Parlimen di negeri itu.

Abang Johari, yang juga Premier Sarawak berkata, GPS membuat keputusan itu memandangkan dunia dijangka berhadapan dengan cabaran krisis ekonomi lebih genting pada 2023.

“Demi untuk memastikan kesejahteraan rakyat terjamin dan ekonomi negara kita terpelihara maka sebuah kerajaan yang stabil dan kuat haruslah dibentuk dengan kadar yang segera,” katanya.

Beliau berkata asas GPS untuk membentuk kerajaan gabungan itu adalah untuk menegakkan keluhuran perlembagaan Persekutuan dan Sarawak, Perjanjian Malaysia 1963 serta Laporan Jawatankuasa Antara Kerajaan.

Katanya persetujuan GPS juga mengambil kira autonomi Sarawak dalam pembangunan pendidikan dan kesihatan serta kepentingan lain negeri itu.

Ditanya sama ada persetujuan itu turut melibatkan pelantikan seorang Ahli Parlimen GPS sebagai Timbalan Perdana Menteri, beliau berkata: “Itu perkara kemudian. Perkara rakyat lebih penting. Bukannya kita sibuk hendak jadi Timbalan Perdana Menteri.” – BERNAMA


Madrasah militan: Menteri Agama serah kepada polis

PUTRAJAYA: Menteri di Jabatan Perdana Menteri (Hal Ehwal Agama), Datuk Idris Ahmad, memaklumkan kes madrasah yang didakwa dera pelajar ala militan telah dibawa kepada pihak polis.

“Kes madrasah itu di bawah siasatan polis, laporan polis ke atasnya sudah ada.

“Pihak penguat kuasa agama negeri juga akan ambil tindakan sewajarnya, kita sudah serahkan kepada mereka.

“Saya ingin mengingatkan jangan salah guna nama agama, kerana nila setitik rosak susu sebelanga.”

“Nasihat saya, harapan saya kena jaga baik-baik nama pondok ke tahfiz ke ustad ke kerana orang akan ingat.

“Kita buat baik banyak pun orang tak kisah tetapi kalau salah sikit orang akan ingat,” katanya pada sidang media selepas Majlis Pelancaran Kempen Hentikan Fitnah di Media Sosial di JAKIM di sini hari ini.

Beliau berkata demikian ketika diminta mengulas pendedahan pelajar didera ala militan ketika mengikuti rawatan Islam di madrasah di Shah Alam, yang dilaporkan MEDIA VARIASI.

Susulan pendedahan itu dimaklumkan, madrasah berkenaan tidak berdaftar dengan Jabatan Agama Islam Selangor (JAIS) atau Agensi Anti Dadah Kebangsaan (AADK).

Dokumen perjanjian surat aku janji yang ditandatangani pihak ibu bapa dan institusi, dipercayai tidak sah.

Pihak pengurusan madrasah juga menyimpan MyKad penghuni-penghuninya.

Ketua Polis Daerah Shah Alam, Asisten Komisioner Mohd Iqbal Ibrahim turut mengesahkan laporan diterima dan siasatan mengikut Seksyen 323 Kanun Keseksaan.

Ketua Pengarah AADK, Sutekno Ahmad Belon pula menafikan dakwaan agensi berkenaan terlibat kerjasama dengan madrasah berkaitan.

Suruhanjaya Hak Asasi Manusia Malaysia (SUHAKAM) dalam kenyataan memaklumkan sedang menjalankan siasatan dakwaan isu pelanggaran hak asasi manusia di madrasah itu

Pengerusi SUHAKAM, Prof Datuk Dr Rahmat Mohamad berkata, siasatan itu dibuat sebagai menjalankan fungsi statutorinya di bawah Seksyen 4 dan 12 Akta SUHAKAM 1999, Suruhanjaya telah menjalankan lawatan ke madrasah.

Author

Tun Puteh Wanti

View all posts

View all posts


Zahid mahu perkasakan paksi DESA

KUALA LUMPUR: Hujan emas di negeri orang, hujan batu di negeri sendiri, maksudnya walaupun indah hidup di negeri orang, sebenarnya lebih bahagia hidup di negeri sendiri, demikian kata Timbalan Perdana Menteri, Datuk Seri Dr Ahmad Zahid Hamidi.

Biarpun berada di puncak, pemimpin tertinggi negara itu masih memartabatkan peribahasa Melayu dalam kamus hidupnya.

Ahmad Zahid dalam hantaran Facebooknya, berkata, kita semua perlu bersatu hati, memupuk kerjasama, melupakan kulit ideologi politik bagi bersama-sama membangunkan negara.

Menteri Kemajuan Desa dan Wilayah itu berkata, dalam konteks kementeriannya, peluang tempoh kerajaan bagi penggal ini akan dipenuhi dengan pelbagai usaha untuk memastikan pemugaran (rejuvenation) dan rekayasa sosial (social engineering) melimpah dan dirasai oleh warga desa dengan sebaik-baiknya.

“Rekayasa sosial ini menuntut pihak kerajaan, institusi, malah parti politik untuk memainkan peranan penting memulihkan sikap dan tingkah laku masyarakat dengan membawa agenda pembangunan yang lebih progresif.

“Konsep Desa perlu diberikan makna yang lebih dinamik dan sesuai dengan perubahan dan arus pembangunan.

“Maka desa yang tradisional sebagai kawasan lingkungan yang mempunyai konotasi negatif harus dikikis sesuai dengan perubahan zaman,” tulisnya dalam hantaran, hari ini.

Justeru, beliau menyarankan agar konsep Kemajuan Desa diperluaskan dan diberikan makna besar sesuai dengan komitmen kementerian yang diterajuinya ketika ini.

“Kemajuan Desa akan didorong empat imperatif utama iaitu D.E.S.A (Data dan Digital, Ekonomi, Sosial dan Sahsiah, Akses dan Alam Sekitar)

“Setiap imperatif akan ada huraiannya yang tersendiri dan akan saya kongsikan dari semasa ke semasa.

“Sudah pasti saya memerlukan maklum balas semua warga desa dan bukan desa bagi tujuan ini.

“Amat penting bagi kita yang majoriti kita berasal daripada desa untuk meningkatkan penyertaan idea-idea pembangunan desa,” katanya.

Sementara itu, dalam hantaran sama, Ahli Parlimen Bagan Datuk itu berkata, Kerajaan Perpaduan Malaysia adalah inisiatif jangka panjang untuk memastikan kestabilan politik negara berada dalam tahap terbaik dan kukuh, maka fokus kepada isu ekonomi dan rakyat dapat diutamakan.

Justeru, katanya, naratif Melayu dan Islam yang dibawa oleh Kerajaan Perpaduan jelas menunjukkan aspek yang lebih moderate dan progresif.

“Fokus ekonomi perlu diberikan perhatian segera lebih-lebih lagi persediaan negara mendepani suasana ekonomi yang lembap.

“Bank Dunia menjangkakan peningkatan agresif terhadap dasar kadar faedah di negara seluruh dunia akan membawa kepada kemelesetan ekonomi global pada 2023.

“Implikasinya adalah tahap permintaan akan berkurangan akibat kadar faedah yang tinggi yang seterusnya merencatkan ekonomi dunia.

“Terdapat juga kemungkinan Amerika sebagai kuasa ekonomi dunia akan terjerumus dalam masalah ekonomi dan ini memberikan kesan langsung yang tidak baik kepada dunia.

“Maka fokus Kerajaan Perpaduan mendepani pelbagai cabaran dalam urusan ekonomi dan kewangan negara perlu mendapat keutamaan daripada berpolitik sepanjang masa,” katanya.

Beliau berkata, ketenangan politik amat diperlukan dalam tempoh lima tahun untuk memulihkan ekonomi negara agar takyat dapat bersama-sama bekerjasama dengan kerajaan untuk membina negara yang lebih baik dan kembali disegani di mata dunia.

Author

Tun Puteh Wanti

View all posts

View all posts


Lelaki, wanita bersaing hebat dalam bidang penjagaan kulit, kosmetik

PUTRAJAYA: Bidang kosmetik dan rangkaian penjagaan kulit kini bukan lagi didominasi oleh gerakan secara silo iaitu wanita sahaja, tetapi lelaki juga mampu bersaing hebat dan membawa perubahan norma baharu.

Perubahan tren itu dilihat ketara selepas pasca pandemik COVID19, membawa kebangkitan perniagaan dua cabang bidang yang sebelum ini sinonim hanya dikaitkan dengan kecantikan wanita.

Pengurus Jualan e-Beauty Group, Aedy Adnan, berkata lelaki mula menguasai dan menerokai dunia perniagaan kosmetik namun yang menariknya, golongan ini lebih suka mencabar diri bersaing lebih sihat.

“Jika dahulu, kebanyakan pengasas dan usahanita produk kecantikan adalah wanita, tetapi trend sekarang sudah berubah.

“Lelaki kini lebih sedar tentang potensi dan pengaruh mereka dalam bidang ini malah mahu bersama-sama menjayakan produk dan ingin bersaing pula dengan usahanita,” katanya kepada MEDIA VARIASI.

Beliau berkata demikian apabila ditemuramah pada Sesi Forum & Dialog Perubatan, Kecantikan dan Kesihatan di Pihak Berkuasa Peranti Perubatan (MDA), Kementerian Kesihatan (KKM), di sini.

Sementara itu, Aedy berkata, syarikat e-Beauty Group yang berpangkalan di Puchong Utama dan berpengalaman hampir 30 tahun dalam bidang penjagaan kosmetik, sudah mengeluarkan sehingga 5,000 jenis produk yang antaranya memfokuskan rangkaian pembersih muka, pelembap dan serum.

Justeru, beliau berkongsi nasihat supaya orang ramai mengambil lebih perhatian tentang produk selamat untuk jangka masa panjang sebelum membuat sebarang pembelian.

“Dapatkan nasihat atau pengetahuan mengenai produk selamat atau tidak selamat.

“Pengguna boleh melawat ke laman sesawang NPRA (Bahagian Regulatori Farmasi Negara) atau KKM atau pun sertai program seperti ini,” katanya.

Bagaimanapun, beliau berpandangan, pengguna kini lebih bijak membuat pilihan mengenai sesuatu produk untuk diguna pakai kerana maklumat kini boleh didapatkan di hujung jari.

Author

Fhatihah Zakinan

View all posts

View all posts


Kedudukan enam negeri tidak bubar DUN bakal tergugat – Penganalisis

KUALA LUMPUR: Kedudukan enam negeri yang tidak membubar Dewan Undangan Negeri (DUN) sehingga hujung tahun ini bagi Pilihan Raya Umum ke-15 (PRU15) bakal tergugat.

Penganalisis politik dari Universiti Teknologi Malaysia, Profesor Madya Dr Azmi Hassan berpendapat, ini kerana berdasarkan rekod Pilihan Raya Negeri (PRN) di Melaka dan Johor
kerajaan Persekutuan memiliki kelebihan ketika PRN jika tiga negeri Pakatan Harapan (PH) dan tiga negeri PAS tidak dibubar.

“Katakanlah Barisan Nasional (BN) dapat menubuhkan Kerajaan Persekutuan, maka jikalau PRN diadakan dengan Kerajaan Persekutuan adalah BN, maka keenam negeri akan tergugat.

“Dan juga besar kemungkinan pengundi atas pagar di keenam-enam negeri akan memilih Kerajaan Persekutuan walaupun mereka undi untuk kerajaan negeri.

“Itu sebabnya bahaya jika tidak dilakukan PRU serentak, kerana kita sudah biasa sangat PRN dan PRU secara serentak.

Sementara itu, penganalisis politik dari Universiti Kebangsaan Malaysia (UKM), Prof. Madya Dr. Salawati Mat Basir berkata, jika tidak dibubarkan DUN, sebenarnya itu adalah hak pihak lawan.

“Bagaimanapun jika tidak dibubar DUN, susah untuk pihak sedia ada mendapat keputusan majoriti.

“Sepatutnya semua sekali bubar, satu Malaysia adakan PRU baru kita dapat satu keputusan kerajaan yang mantap.

“Jika macam ini jadi beruncit-runcit membabitkan kos yang banyak. Sebenarnya tidak menyalahi mana-mana peraturan waktu dibenarkan.

“Tetapi perlu diingatkan rakyat tidak suka apabila situasi menyusahkan mereka yang akhirnya menjadi punca peratusan keluar mengundi yang rendah ketika PRN,” katanya.

Author

Tun Puteh Wanti

View all posts

View all posts


Satu daripada manuskrip al-Quran tertua di dunia dipamer di Paris

KUALA LUMPUR: Salah satu manuskrip al-Quran tertua di dunia, al-Quran Kattalangar akan dipamerkan di Paris akhir bulan ini dan didedikasi buat Uzbekistan.

Dua muka surat daripada manuskrip berusia berabad-abad akan dipamerkan dalam pameran “Treasures of the Oases Uzbekistan. At the Crossroads of Caravan Routes”, yang akan diadakan di Louvre dari 23 November hingga 6 Mac 2023.

Satu lagi pameran, “On the Road to Samarkand. Colors and Splendours of Uzbekistan”, akan diadakan di Institut Dunia Arab dari 23 November hingga 4 Jun 2023.

Menurut kenyataan yang diterima Bernama daripada kedutaan Uzbekistan, Al-Quran Kattalangar abad kelapan itu merupakan antara manuskrip terpenting dunia Islam.

Al-Quran Kattalangar mempunyai nilai signifikan yang besar bagi Islam dan Muslim, dengan ia menunjukkan nilai-nilai yang membentuk warisan budaya dan sejarah tamadun manusia, menurut kenyataan itu.

Al-Quran itu berada di Masjid Langar-ota di daerah Kamashi di wilayah Kashkadarya untuk tempoh masa yang lama.

Dalam dunia Islam, ia dianggap sebagai satu daripada mushaf paling kuno.

Ahli arkeologi di Muzium Louvre dan kurator pameran itu, Rocco Rante dipetik sebagai berkata, adalah amat penting untuk memasukkan Al-Quran Kattalangar dalam senarai barang pameran.

“Pengunjung dapat melihat seni khat dan miniatur unik yang terkandung, dan al-Quran itu akan dipamerkan dalam sebuah kotak yang direka khas,” katanya.

Pameran “Treasures of the Oases of Uzbekistan. At the Crossroads of Caravan Routes” juga akan memperincikan sejarah Laluan Sutera, dari bahagian selatan Uzbekistan masa kini.

Ia akan mempamerkan elemen seni monumental dan kuda-kuda, lukisan dinding, butiran ukiran istana dan objek seni dan kraf.

Sementara itu, pameran “On the Road to Samarkand. Colors and Splendours of Uzbekistan” akan memperlihatkan lebih 300 pameran daripada sembilan muzium di Uzbekistan.

Ia merangkumi koleksi tekstil, pakaian, alas kaki dan penutup kepala, barang kemas pada akhir abad ke-19 – pertengahan abad ke-20, chapan (sejenis pakaian) bersulam emas dari zaman Emirat Bukhara, termasuk lukisan avant-garde Turkestan daripada koleksi muzium negara Uzbekistan.

“Proses pemulihan turut dijalankan ke atas patung Buddha “Garland Bearer” (abad ke-1 SM dan abad ke-1 Masihi) – permukaannya telah dibersihkan, dan bahagian yang rosak disatukan.

“Sejak tiga tahun lalu, persediaan rapi untuk pameran itu telah dijalankan.

“Beberapa ekspedisi antara Uzbekistan-Perancis membawa kepada banyak penemuan arkeologi.

“Tambahan pula, pakar pemulih dari Louvre termasuk dari Uzbekistan menjalankan kerja-kerja pemulihan berskala besar dalam beberapa peringkat, manakala proses pemulihan beberapa artifak masih diteruskan sehingga hari ini,” menurut kenyataan itu. – BERNAMA


Sungai, jeti jadi sarang dadah di Pahang

POLIS Pahang mengesan sebanyak 105 kes dan membuat 109 tangkapan berhubung kegiatan penagihan dan pengedaran dadah, menerusi Ops Hawk di seluruh negeri itu.

Ketua Polis Pahang, Datuk Yahaya Othman berkata, sebanyak 13 tangkapan dibuat melibatkan kesalahan memiliki dadah, manakala ujian air kencing mengesahkan 96 individu ditangkap positif bahan terlarang itu.

“Hasil operasi khas ini juga berjaya menangkap lima lelaki di bawah Seksyen 3(1) Akta Dadah Berbahaya (Langkah- Langkah Pencegahan Khas) 1985.

“Tangkapan itu juga berdasarkan hasil 32 serbuan melibatkan pemeriksaan dan tangkapan di kawasan persisiran sungai dan jeti nelayan,“ katanya menerusi satu kenyataan pada Sabtu.

Yahaya berkata, Ops Hawk yang dilancarkan pada 24 Julai lalu bertujuan membendung kegiatan penagihan dan pengedaran dadah di seluruh Pahang.

Beliau berkata, operasi pertama di sekitar Kuantan yang diadakan pada 26 Julai hingga 28 Julai lalu dijalankan oleh Jabatan Siasatan Jenayah Narkotik (JSJN) Pahang.

Katanya, operasi tersebut turut melibatkan kerjasama daripada pelbagai agensi penguatkuasaan Pahang.

“Ini termasuk dari gabungan pasukan polis daerah berdekatan dan bantuan dari Jabatan Pengangkutan Jalan (JPJ) serta pasukan polis marin,” tambahnya.

Yahaya berkata, Ops Hawk akan terus dilaksanakan di kawasan sasaran bagi membasmi masalah berkaitan dadah, perlencongan sosial dan substan di Pahang.

Orang ramai yang mempunyai sebarang maklumat kegiatan atau aktiviti dadah boleh disalurkan ke Pusat Kawalan Kontinjen Pahang (CCC) di talian 095051999/2202 dan hotline JSJN Pahang di talian 09-5052287 atau mana-mana balai polis yang berdekatan.

Author

Fazleen Safina Abd Jamil

View all posts

View all posts


Hyatt Place Kuala Lumpur Bukit Jalil, PSM jalin kerjasama promosi SNBJ, Axiata Arena

PERBADANAN Stadium Malaysia (PSM) menandatangani Memorandum Persefahaman (MOU) bersama Hyatt Place Kuala Lumpur Bukit Jalil yang disaksikan oleh Menteri Belia dan Sukan, Hannah Yeoh baru-baru ini .

Tumpuan utama kerjasama strategik ini termasuk kerjasama pemasaran untuk bersama-sama mempromosikan Hyatt Place Kuala Lumpur Bukit Jalil dan SNBJ serta Axiata Arena dalam semua bahan promosi dan mempamerkan acara sukan dan hiburan yang menarik di tempat yang ikonik ini.

Penganjur acara serta kakitangan SNBJ dan Arena Axiata akan menerima tawaran makanan dan minuman istimewa di Hyatt Place Kuala Lumpur Bukit Jalil, menjadikan pengalaman sebagai tetamu hotel lebih menyeronokkan dan menggalakkan peminat sukan untuk melawat Hyatt Place di Bukit Jalil.

Penganjur acara dan kakitangan Stadium Perbadanan Malaysia juga menikmati kadar bilik eksklusif dan keutamaan di Hyatt Place Kuala Lumpur Bukit Jalil.

Hyatt Place Kuala Lumpur Bukit Jalil ini mempunyai 250 bilik baharu dan menampilkan reka bentuk intuitif jenama Hyatt Place, suasana kasual serta kemudahan yang selesa seperti Wi-Fi percuma dan perkhidmatan makanan dan minuman 24 jam.

Jarak hotel ini ke Lapangan Terbang Sultan Abdul Aziz Shah hanya mengambil masa 30 minit manakala ke Lapangan Terbang Antarbangsa Kuala Lumpur hanya 45 minit. Selain itu, hotel ini berdekatan dengan Stesen LRT Awan Besar.

Author

Muhammad Nor Fadzly Mahat

View all posts

View all posts


Pekebun Kiriman Tuhan hampir ‘give up’ tanam golden melon, percaya raih hasil premium sebab selalu..

CYBERJAYA: Memberi tidak akan menjadikan kita miskin, malah boleh membuatkan kita lebih kaya.

Itulah kata-kata yang sesuai diungkapkan dengan kisah seorang pekebun moden yang mengamalkan amalan bersedekah menerusi pemberian hasil tanamannya kepada golongan tertentu.

Pekebun tanaman golden melon, Mohamad Yazid Mohamad Nazri, 34, baru-baru ini berkongsi kisah menakjubkan yang terjadi kepadanya sekeluarga hasil daripada amalannya yang gemar bersedekah.

Yazid akui amat sukar menanam golden melon kerana tanaman itu memerlukan penjagaan yang rapi sepanjang waktu.

Malah, untuk mendapatkan hasil yang premium, tanamannya itu perlu menerima pencahayaan yang cukup.

Bagaimanapun, Yazid yang dikenali sebagai ‘Pekebun Kiriman Tuhan’ percaya bahawa amalan sedekah yang dipraktikkan dalam kehidupan membuatkan urusannya menanam golden melon seringkali dipermudahkan.

“Kalau ikutkan keadaan cuaca, awal-awal dulu memang nak stop dah sebab tanam open ni susah nak jadi.

“Tapi atas ihsan Allah saya dapat teruskan hingga tuai,” katanya kepada MEDIA VARIASI.

Lebih mengejutkan Yazid apabila tanaman golden melon yang diusahakannya sejak fasa Perintah Kawalan Pergerakan (PKP) dilaksanakan tiga tahun lalu, kini menjadi perhatian orang ramai sehingga ada yang memintanya menganjurkan ‘Open Day’.

Perkara itu turut dilakukan Yazid tahun lalu kerana mahu memberi peluang kepada orang luar mendekati tanamannya serta merasai sendiri hasil titik peluhnya itu.

“Saya buat Open Day (tahun lalu), untuk ibu mengandung percuma saya bagi.

“Bila ibu mengandung datang nak bayar saya kata, tak payah, ambil saja. Kalau bayar saya tak nak bagi.

“Alhamdulillah, rezeki tu Allah bagi. Saya dihadirkan orang sekeliling yang baik dan positive, rezeki kesihatan untuk keluarga.

“Betul orang kata, bila kita memberi takkan rugi,” katanya.

Berkongsi lanjut mengenai jualan tanaman golden melon, anak jati Perak itu menyatakan kebiasaannya hasil tanamannya itu dijual kepada rakan-rakan yang terdekat.

Setakat ini, Yazid masih belum meletakkan hasil tanamannya di pasaran mahupun kedai runcit.

“Niat saya menanam ni pada awalnya, sebahagian saya nak jual sebahagian saya nak sedekahkan pada orang yang tertentu (seperti ibu hamil).

“Setakat ini, jualan saya jual secara direct dengan orang (1 to 1), kadang orang datang kebun saya sebab nak moments, nak petik buah, nak bergambar, that’s why saya plan, design betul-betul landskap kebun saya betul-betul (kasi cantik) jadi bagi orang tengok sesuai nak bergambar.

“Orang datang beli, dia puas hati boleh pilih buah sendiri, dapat apa yang dia nak,” ujarnya.

Author

Diyana Rahip

View all posts

View all posts


Malayan Tigress tekad ikat perlawanan ketika bertemu Thailand

KUALA LUMPUR: Skuad bola sepak wanita negara tidak mempunyai pilihan selain perlu menerapkan corak permainan bertahan ketika berdepan Thailand pada Kejohanan Persekutuan Bolasepak ASEAN (AFF) 2022 bagi aksi keempat kumpulan A malam esok.

Ketua jurulatih kebangsaan Jacob Joseph berkata menyedari cabaran sukar menentang skuad Gajah Putih itu, anak buahnya diberikan tugasan bagi mencatat keputusan seri di Stadium Memorial Rizal di Manila, Filipina.

“Kami sedia maklum akan kebolehan Thailand di atas padang, jadi perancangan kami adalah mengikat perlawanan agar memperoleh sekurang-sekurangnya satu mata. Kita akan lebih banyak bertahan dan membuat serangan balas jika mempunyai peluang.

“Mereka adalah sebuah pasukan yang berada di peringkat lebih tinggi. Dari segi persediaan, mereka jauh berbeza dengan pasukan kami,” katanya dalam sidang media secara dalam talian hari ini.

Jacob juga berkata berikutan terpaksa mengharungi lima aksi kumpulan A yang padat, beliau tidak mempunyai banyak pilihan bagi menyenaraikan kesebelasan terbaik buat pasukan kendaliannya.

Beliau memaklumkan sehingga kini, empat pemain tidak dapat beraksi akibat kecederaan selain dijangkiti COVID-19 yang sedikit sebanyak memberi kesan kepada percaturan pemain bagi melengkapkan lima aksi saingan kumpulan.

Mereka termasuk Rosdianah Adeline Jerus, Nur Farishah Errina Hisham dan Puteri Arrisa Balqis Ab Llah.

Malayan Tigress kini di kedudukan keempat apabila mengumpul dua mata selepas tiga perlawanan.

Tuan rumah Filipina berada di tangga teratas (sembilan mata) diikuti Thailand di tangga kedua (tujuh mata) dan Australia Bawah 23 di tangga ketiga (empat mata) kumpulan A dengan masing-masing berbaki dua perlawanan. – BERNAMA


Lebih 500 jemaah haji Malaysia masuki Makkah esok

MAKKAH: Seramai 565 jemaah haji daripada kumpulan awal penerbangan musim 1444 Hijrah yang tiba di Madinah pada Ahad lepas akan memasuki Makkah, esok (26 Mei).

Pengarah Operasi Maktab, Mohd Sawal Abong berkata, pihaknya telah bersedia sepenuhnya menyambut ketibaan jemaah haji berkenaan yang akan ditempatkan di bangunan Abraj Al-Janadriyyah, ibu pejabat Tabung Haji (TH) di sini.

“Kita akan uruskan bagasi mereka yang akan masuk ke tempat penginapan hari ini, sebab bagasi akan dihantar sehari awal sebelum jemaah tiba,” katanya kepada pemberita di sini hari ini.

Menurutnya sebaik tiba, jemaah haji akan dibawa ke bilik penginapan masing-masing dan berehat sebentar sebelum ke Masjidil Haram untuk melakukan umrah dengan dibantu dua Pembimbing Ibadat Haji Tanah Suci (Pihtas).

Mohd Sawal berkata secara keseluruhan, terdapat sembilan maktab penginapan TH yang berada tidak lebih 1,000 meter dari Masjidil Haram dengan 12 anggota ditugaskan di setiap maktab.

“Pejabat operasi maktab akan menguruskan segala aktiviti-aktiviti jemaah haji sepanjang berada di Tanah Suci termasuk menjaga kebajikan serta keselamatan, memberikan panduan ibadat haji serta aktiviti ziarah,” katanya.

Beliau berkata, pihaknya menjangkakan akan mengurus kemasukan lebih 1,200 jemaah haji sehari pada waktu-waktu puncak.

Menurutnya setiap penginapan mempunyai kemudahan seperti klinik, perkhidmatan pos bagasi selain bimbingan ibadat.

Sementara itu, Mohd Sawal berkata, pejabat operasi maktab juga akan memegang pasport jemaah haji untuk memudahkan urusan penerbangan pulang jemaah ke Malaysia. – BERNAMA


SPRM tahan kakitangan GLC disyaki kemuka tuntutan palsu

JOHOR BAHRU: Suruhanjaya Pencegahan Rasuah Malaysia (SPRM) Johor menahan seorang kakitangan sebuah syarikat berkaitan kerajaan (GLC), kerana disyaki mengemukakan tuntutan palsu berjumlah lebih RM10,000, kepada majikannya beberapa tahun lepas.

Menurut sumber, wanita berusia 39 tahun itu ditahan pada pukul 10 pagi tadi, selepas hadir memberi keterangan di Pejabat SPRM Johor di sini.

“Difahamkan, pada 2017 hingga 2019, suspek telah mengemukakan tuntutan palsu kepada GLC terbabit berkaitan pelaksanaan program di sebuah daerah di negeri itu, sedangkan program tersebut tidak dilaksanakan sepenuhnya,” menurut sumber.

Sementara itu, Pengarah SPRM Johor, Datuk Azmi Alias ketika dihubungi, mengesahkan penahanan itu.

Azmi berkata, kes disiasat mengikut Seksyen 18 Akta SPRM 2009.

Bagaimanapun, beliau berkata wanita itu dilepaskan dengan jaminan SPRM. – BERNAMA


Zii Jia tergelincir daripada kelompok 10 terbaik dunia

KUALA LUMPUR: Tersingkir awal dalam tiga kejohanan berturut-turut menyaksikan pemain perseorangan lelaki utama negara, Lee Zii Jia tergelincir daripada kedudukan 10 terbaik dunia hari ini.

Berdasarkan kemas kini Persekutuan Badminton Dunia (BWF), Zii Jia yang sebelum ini menghuni tangga ke-10 dunia turun satu anak tangga selepas dipintas pemain pemain China, Li Shi Feng untuk meletakkan beliau di kedudukan ke-11 dunia.

Perseorangan Denmark, Viktor Exelsen pula mengekalkan statusnya selaku pemain nombor satu dunia.

Zii Jia merupakan antara 15 atlet tersenarai dalam program Road To Gold (RTG) telah mempamerkan aksi mengecewakan sejak kebelakangan ini apabila tersingkir pada pusingan kedua Masters Malaysia 2023 selepas tewas di tangan pemain Taiwan Li Chun-Yi 19-21, 21-16, 15-21 akhir Mei lepas.

Pada Terbuka Singapura minggu lepas, pemain kelahiran Kedah itu pulang awal selepas tunduk kepada pemain China, Weng Hong Yang 20-22, 21-16, 19-21 seawal pusingan pertama.

Zii Jia hari ini sekali lagi tewas pada pusingan pertama Terbuka Indonesia 2023 apabila dibenam mudah pemain India Lakshya Sen 21-17, 21-13.

Satu lagi perseorangan lelaki negara, Ng Tze Yong kekal di kedudukan ke-21 dunia.

Sementara itu, beregu lelaki utama negara Aaron Chia- Soh Wooi Yik memanjat satu anak tangga daripada keempat dunia kepada ketiga.

Juara dunia 2022 itu menampilkan aksi memberangsangkan pada Terbuka Singapura 2022 apabila melangkah ke separuh akhir namun tewas di tangan pasangan China Liang Wei Keng-Wang Chang 16-21, 21-15, 17-21. – BERNAMA


Amaran hujan berterusan di Sarawak hingga esok

KUALA LUMPUR: Jabatan Meteorologi Malaysia (MetMalaysia) mengeluarkan amaran hujan berterusan tahap waspada di Sarawak hingga esok.

MetMalaysia, dalam kenyataan hari ini memaklumkan keadaan itu diramal berlaku di Kuching, Serian dan Samarahan.

Amaran hujan berterusan tahap waspada dikeluarkan apabila terdapat tanda-tanda menunjukkan hujan/ribut petir sedang/dijangka berlaku melebihi enam jam di sesuatu kawasan. – BERNAMA


Netizen teruja Siti Nurhaliza sampaikan laporan kaji cuaca

CYBERJAYA: Kemunculan penyanyi terkenal tanah air, Datuk Seri Siti Nurhaliza Tarudin menyampaikan laporan kaji cuaca di siaran berita saluran televisyen RTM pada Rabu menerima reaksi positif.

Rata-rata warga maya di media sosial menunjukkan rasa teruja menonton laporan kaji cuaca tersebut dan memberikan komen-komen positif terhadap penyampaian berita beliau itu.

“Kita gaduh dan suami, tak percaya Siti ke tu pengulasnya (percayalah, itu Siti Nurhaliza),” seloroh pengguna TikTok, @syarifah.florist.

“Pertama kali tengok info cuaca sampai habis,” ulas pengguna TikTok, @cikpuanarra pula.

“Walaupun berita cuaca ribut taufan, apabila Siti Nurhaliza yang jadi penyampainya, kita rasa selamat dan tenang, hai Siti Nurhaliza,” kata pengguna TikTok, @aku_hambadunia.

“Wahh baguslah RTM sekarang mengikut perkembangan terkini,” puji pengguna TikTok, @whfaz.

“Tolong RTM kekalkan untuk sebulan dua, mesti ‘ranking’ televisyen naik. Saya pertama kali menghadap televisyen ini tengok berita jam 8 pula,” ujar pengguna TikTok, @anna_anne25.

“Pertama kali tengok info cuaca ulang dua kali,” kata pengguna TikTok, @suleiman_akhlaken7.

Siti Nurhaliza dalam laporan kaji cuaca itu menyampaikan bahawa walaupun hujan lebat masih berterusan sejak beberapa hari lepas di sekitar Pantai Timur Semenanjung Malaysia, namun intensitinya semakin berkurangan.

“Walaubagaimanapun, amaran hujan berterusan masih lagi berkuat kuasa terutamanya untuk kawasan di sebelah Timur Selatan.

“Bagi mereka yang berada di kawasan rendah dan berisiko, nasihat saya simpanlah barang berharga anda dan dokumen penting dalam beg yang mudah dibawa.

“Segera berpindah ke Pusat Pemindahan Sementara (PPS) mengikut arahan pihak berkuasa. Tiada yang lebih berharga berbanding nyawa anda. Harta boleh dicari, namun nyawa anda tiada galang gantinya,” pesan Siti Nurhaliza dalam laporan pada Rabu itu.

Author

Faridah Amiratul

View all posts

View all posts


Bergson tak fokus jaringan peribadi, azam bantu lakar kejayaan JDT

PENGGEMPUR sensasi Johor Darul Ta’zim (JDT), Bergson Da Silva menegaskan dia tidak terlalu memberikan fokus untuk menambah jaringan peribadinya tetapi sebaliknya mahu membantu skuad Harimau Selatan itu merekodkan lebih banyak kejayaan selepas ini.

Justeru, menurut pemain kelahiran Brazil berusia 32 tahun itu, fokusnya ketika ini adalah untuk memberikan aksi yang terbaiknya dalam setiap perlawanan bagi merealisasikan perkara berkenaan.

“Seperti yang pernah saya katakan, sejak kali pertama beraksi di sini banyak perubahan yang telah berlaku sama ada kepada diri saya mahupun pasukan.

“Dari sehari ke sehari, saya berazam untuk terus memberikan yang terbaik, sama ada sebagai seorang pemain, mahu pun sebagai seorang insan… seperti hari ini (Rabu), saya tidak sangka diberikan tanggungjawab selaku kapten, tapi saya berbangga.

“Sebenarnya, tidak kira siapa jua yang menjaringkan gol kerana yang lebih penting adalah kejayaan pasukan itu sendiri,” katanya sejurus tamat aksi berdepan PDRM FC di Stadium Sultan Ibrahim, Iskandar Puteri pada Rabu.

Untuk rekod, Bergson telah mencipta rekod tersendiri dengan menjadi pemain pertama yang berjaya menjaringkan 100 gol sejak mula menyertai JDT pada 2021.

Bergson merekodkan jaringan peribadi ke-101 ketika membantu skuad Harimau Selatan itu menewaskan Negeri Sembilan FC 4-1 pada aksi separuh akhir kedua Piala Malaysia, 23 September lalu.

Mengulas lanjut, Bergson menafikan mengenai cakap-cakap yang mengatakan dirinya sebagai seorang pemain yang ‘tamak’ ketika berada di depan pintu gol lawan.

Katanya, perkara itu (tamak), tidak pernah berlaku kerana sejak menyertai skuad Harimau Selatan itu, dia sentiasa sedia membantu rakan-rakan sepasukan seterusnya memastikan kejayaan pasukan.

“Saya tiba ke sini tiga tahun lalu (2021). Dalam tempoh itu sudah banyak yang saya pelajari… orang-orang di sini khususnya telah mengajar saya untuk menjadi pemain dan juga individu yang lebih baik.

“Lihat sahaja malam ini (Rabu)… saya membiarkan Arif (Aiman) mengambil sepakan penalti kerana bagi saya dia mampu melaksanakan tanggungjawab itu,” katanya. – Sinar Harian

Author

Media Variasi

View all posts

View all posts


Pemandu treler parah terjunam ‘flyover’ SKVE

CYBERJAYA: Seorang pemandu treler cedera parah selepas jentera berat dipandunya terbabas sebelum terjunam ke dalam gaung sedalam 4.5 meter (m) di Lebuh Raya Lembah Klang Selatan (SKVE), hari ini.

Mangsa seorang lelaki berusia 50an itu turut memerah kudratnya keluar daripada bahagian pemandu treler tersebut sebelum kejadian disedari peronda lebuh raya yang segera menghubungi pihak bomba.

Penolong Pengarah Operasi Bomba Selangor, Ahmad Mukhlis Mukhtar berkata, pihaknya menerima panggilan kecemasan kira-kira pukul 11.41 pagi dan seramai enam anggota termasuk pegawai bergegas ke lokasi kejadian.

“Treler yang membawa muatan minyak masak itu kemudiannya terjunam pada ketinggian 4.5m di bawah lebuh raya tersebut.

“Mangsa yang cedera parah kemudiannya keluar sendiri dari bahagian pemandu treler tersebut,” katanya seperti dilapor Kosmo pada Rabu.

Tambah beliau, mangsa dihantar ke Hospital Tengku Ampuan Rahimah untuk rawatan lanjut.

Terdahulu, tular di media sosial memaparkan keadaan treler dan kontena dibawa terpisah antara satu sama lain dengan orang awam menanyakan keadaan mangsa di bawah gaung itu.

Author

Diyana Rahip

View all posts

View all posts


Anggota polis parah ditetak lelaki lari sekatan jalan raya

GEORGE TOWN: Anggota polis berpangkat lans koperal cedera parah di dahi dan kepala selepas ditetak seorang lelaki yang melarikan diri daripada sekatan jalan raya (SJR), dalam kejadian di Lengkok Angsana, Air Itam di sini malam tadi.

Ketua Polis Pulau Pinang, Datuk Mohd Shuhaily Mohd Zain berkata, dalam kejadian kira-kira 11.30 malam itu, sepasukan polis menjalankan SJR di hadapan Balai Polis Bandar Baru, di sini sebelum mendapati seorang lelaki yang menunggang sebuah motosikal bertindak berpatah balik ketika menghampiri sekatan tersebut.

“Ketua balai tersebut mengarahkan dua anggota polis mengekori motosikal berkenaan sebelum berjaya menahannya kira-kira 150 meter dari SJR dan lelaki berusia 33 tahun tersebut bertindak membuat provokasi ke atas anggota terbabit.

“Suspek secara tiba-tiba telah mengambil sebilah pisau pemotong daging terdapat di atas meja hadapan sebuah rumah teres di kawasan itu sebelum menyerang lans koperal tersebut dengan menetaknya di bahagian kepala serta dahi,” katanya kepada pemberita selepas mengadakan lawatan ke atas anggota cedera itu yang menerima rawatan di Hospital Pulau Pinang(HPP), di sini hari ini.

Katanya, suspek melarikan diri dengan meninggalkan motosikalnya manakala seorang lagi anggota polis memberi bantuan awal kepada rakannya yang cedera sebelum dihantar ke HPP untuk rawatan lanjut.

Mohd Shuhaily berkata, anggota polis lelaki berusia 29 tahun itu mengalami kecederaan luka torehan di bahagian hadapan kepala iaitu dahi sepanjang 9 sentimer (cm) dan belakang kepala 6cm malah turut retak tengkorak kepala bahagian kiri.

Katanya, mangsa dilaporkan dalam keadaan stabil dan masih menerima rawatan di HPP.

“Sementara itu, pemeriksaan pihak polis di bawah tempat duduk motosikal suspek, menemukan 30 bungkusan kecil mengandungi dadah dipercayai heroin seberat 210 gram dan satu dompet milik suspek,” katanya.

Katanya, polis berjaya menahan lelaki tersebut di kawasan rumah pangsa Angsana, di Air Itam di sini pada 3.30 pagi tadi dan turut merampas sebilah pisau dipercayai digunakan suspek dalam kejadian tersebut.

“Lelaki itu mempunyai empat rekod lampau berkaitan dadah dan ujian air kencing juga mendapati dia positif dadah, polis tidak menolak kemungkinan suspek melarikan diri daripada SJR tersebut kerana membawa dadah yang dipercayai untuk dijual,” katanya.

Lelaki itu direman untuk siasatan lanjut dan kes disiasat mengikut Seksyen 307 Kanun Keseksaan iaitu cubaan bunuh serta Seksyen 39B Akta Dadah Berbahaya 1952 kerana pengedaran dadah. – BERNAMA


UNDIAN

12 Ogos 2023 - Hari Mengundi PRN15. Siapa pilihan anda?

 PH-BN
 PN
 Bebas/MUDA/PSM/PRM
 Tak mengundi

View Results

Author

Admin-MV

View all posts

View all posts


Polis Johor terima 16 laporan penceramah hina institusi beraja

JOHOR BAHRU: Polis Johor setakat ini telah menerima 16 laporan berhubung seorang penceramah lelaki yang dipercayai mengeluarkan kenyataan berunsur penghinaan terhadap institusi beraja.

Ketua Polis Johor, Datuk Kamarul Zaman Mamat berkata, laporan berkenaan dibuat susulan kenyataan dibuat menerusi sebuah video berdurasi 31 saat yang dimuat naik menerusi aplikasi TikTok.

“Satu siasatan dijalankan di bawah Seksyen 4 (1) Akta Hasutan, Seksyen 505 (b) Kanun Keseksaan dan Seksyen 233 Akta Komunikasi dan Multimedia 1998,” katanya menerusi kenyataan hari ini.

Polis Johor turut menggesa orang ramai agar lebih berhati-hati dalam membuat sebarang kenyataan yang boleh mendatangkan ketidak harmonian dan kegentaran awam. – BERNAMA


Malaysia, Kanada bincang potensi kerjasama baharu pelbagai lapangan – PM Anwar

KUALA LUMPUR:  Perdana Menteri, Datuk Seri Anwar Ibrahim dan rakan sejawatnya dari Kanada, Justin Trudeau hari ini membincangkan potensi kerjasama baharu antara Malaysia dan Kanada dalam pelbagai lapangan termasuk sektor pendidikan, tenaga boleh diperbaharui dan hubungan sesama insan.

Perkara tersebut dibincangkan ketika Perdana Menteri Kanada itu membuat panggilan telefon untuk mengucapkan tahniah kepada Anwar atas pelantikan beliau sebagai Perdana Menteri Malaysia ke-10.

Anwar memuat naik video panggilan telefon berdurasi 4.09 minit itu di laman Facebook miliknya dengan catatan: “Kami turut perbaharui komitmen untuk meningkatkan hubungan dua hala Malaysia-Kanada ke tingkat yang lebih tinggi.”

Malaysia dan Kanada menyaksikan peningkatan dalam hubungan kerjasama dua hala sejak terjalinnya hubungan diplomatik pada 1957, dengan nilai dagangan dua hala mencecah RM10.58 bilion pada 2021.

Nilai pelaburan Kanada dalam sektor pembuatan Malaysia dalam tempoh 40 tahun kebelakangan pula adalah RM789 juta.

Trudeau dalam penggilan telefon itu menzahirkan minat untuk meningkatkan hubungan dua hala dan mengucapkan terima kasih kepada Malaysia di atas sokongan yang diberikan kepada Kanada di rantau ini.

“Rakyat kita sama-sama menghadapi cabaran isu domestik yang berkisar tentang inflasi, harga makanan dan bahan api semua perkara yang dialami di seluruh dunia tetapi bekerjasama dengan rakan untuk menggiatkan lagi perdagangan dan mencipta peluang memang selalunya baik untuk rakyat,” kata beliau lagi. – BERNAMA


Syed Saddiq beri tiga cadangan elak ketirisan ketenteraan

DANG WANGI: Presiden MUDA, Syed Saddiq Syed Abdul Rahman mengetengahkan tiga cadangan bagi mencegah ketirisan dalam aset ketenteraan.

Beliau berkata, pertama perlu ada satu sidang khas parlimen supaya ada kerjasama bipartisan mencari jalan tengah dan mencari hala tuju dunia ketenteraan kita.

“Kerana apa-apa perancangan berkaitan ketenteraan perlu ada semua parti hanya tempoh masa pendek kerana kerajaan bertukar-tukar, berbilion ringgit melangkaui satu penggal.

“Kalau ada sidang khas, bukan hanya untuk tuding jadi tetapi juga kita buat satu ‘white paper’ ingin dibentangkan, sebelum ini ia pernah dibincangkan.

“Supaya walaupun ada perubahan kerajaan tetapi bab perbelanjaan ketenteraan yang cekap dan adil dapat dijalankan tak kira siapa Menteri Pertahanan.

“Keduanya bukan sahaja keperluan RCI tetapi juga perlu pendakwaan dibuat, sebab nama-nama sudah keluar dalam laporan PAC dan audit forensik dijalankan dan ambil tindakan terus ke atas nama-nama tersebut apa lagi nak tunggu.

“Dan terakhir ialah walaupun kita perjuangkan menentang penyelewengan dalam ketenteraan ini itu tak bermakna bahawa kita ingin merampas hak ATM untuk dilengkapi dengan peralatan canggih tak kira jet ataupun LCS,” katanya kepada media ketika hadir dipanggil beri keterangan perhimpunan Mana Kapal LCS di Ibu Pejabat Polis Daerah Dang Wangi di sini hari ini.

Terdahulu, polis sudah mengenal pasti 13 individu yang terbabit dalam perhimpunan ‘Mana Kapal LCS?’ yang diadakan di pusat beli-belah di hadapan Jalan Tuanku Abdul Rahman, di sini.

Ketua Polis Daerah Dang Wangi, Asisten Komisioner Noor Dellhan Yahaya, berkata semua 13 individu terbabit akan untuk diambil keterangan dalam masa terdekat susulan perhimpunan yang tidak mematuhi peruntukan undang-undang jam 2 petang tadi.

Hasil pemerhatian mendapati kira-kira 60 individu menyertai protes termasuk pertubuhan bukan kerajaan (NGO), mahasiswa dan ahli parti politik.

Sehingga kini, polis membuka satu kertas siasatan mengikut Seksyen 9(5) Akta Perhimpunan Aman 2012.

Selain Syed Saddiq, peguam terkenal, Siti Kassim turut hadir.

Tambah Ahli Parlimen Muar itu, jangan hanya kerana penyelewengan dibongkar, peruntukan dalam ketenteraan turut diturunkan.

“Sepatutnya kita nak fokus lebih dan pastikan setiap sen jadi peruntukan dan dibelanjakan dengan baik.

“Ambil duit itu gunakan untuk perkara-perkara yang baik, bukan pendidikan kesihatan kerana semua ada peruntukan, tetapi dalam ketenteraan perlu lengkapi tentera kita secukup mungkin,” katanya.

Author

Tun Puteh Wanti

View all posts

View all posts


PerantiSiswa: 381,251 tablet diagihkan seluruh negara setakat ini – Fahmi

MACHANG: Sebanyak 381,251 tablet telah diagihkan ke seluruh negara menerusi inisiatif PerantiSiswa yang diterajui oleh Kementerian Komunikasi dan Digital sejak September 2022.

Menteri Komunikasi dan Digital, Fahmi Fadzil berkata, kemudahan itu bertujuan untuk membantu dan memastikan kelancaran proses pembelajaran mahasiswa dan pelajar daripada keluarga B40.

“Di Kelantan, seramai 29,609 penerima inisiatif PerantiSiswa telah dikenal pasti dan hingga kini 24,525  tablet telah diedarkan di negeri ini,” katanya.

Beliau berkata demikian ketika berucap merasmikan ‘Jelajah Saya Digital 2023 di Kelantan’ dekat Universiti Teknologi Mara (UiTM) Cawangan Kampus Machang, di sini hari ini, yang turut dihadiri Ketua Setiausaha KKD Datuk Mohamad Fauzi Md Isa.

Hadir sama Naib Canselor UiTM, Prof Datuk Dr Roziah Mohd Janor dan Ketua Pegawai Eksekutif Pertubuhan Berita Nasional Malaysia (Bernama), Roslan Ariffin.

Mengulas lanjut, Fahmi berkata, ‘Kempen Saya Digital’ turut diadakan bagi mempersiapkan rakyat dengan kemahiran digital untuk memperkasakan ekonomi digital terutamanya kepada golongan B40, warga emas, komuniti rentan sosioekonomi, pelajar dan usahawan.

“Program eUsahawan ‘Saya Digital Bisnes’ yang merupakan satu daripada teras Kempen Saya Digital telah berjaya melatih seramai 27,595 usahawan di Kelantan dengan jumlah jualan terkumpul melebihi RM1.1 bilion.

“Selain itu, portal MyDIGITAL.KKD merupakan sebuah pusat sehenti yang dibangunkan oleh KKD dalam usaha pendigitalan pelbagai perkhidmatan kerajaan untuk rakyat,” katanya.

Beliau berkata, program yang dihadiri hampir 500 mahasiswa dan usahawan tempatan itu merupakan program turun padang untuk meningkatkan literasi kemahiran digital rakyat agar seiring dengan visi menuju Dekad Keemasan Digital sekali gus menjadikan Malaysia sebagai Harimau Digital Asia. – BERNAMA